Arratia: San Inazio: Lemoako jaiak\nLemoa: mezea 12:00etan, aurten parrokian bertan.\nBeste parrokietan domekatan legez, Arantzazu, Artea eta Diman izan ezik:\nArantzazun eta Artean, domekan, agorrilak 1, goizeko 10:30etan eta 11:00etan.\nDiman aroztegietan 12:00etan.\nLOIOLAKO SAN INAZIOREN FESTABURUA\nEgun on eta ondo etorriak elizkizun honetara.\nEleizeak gaur jai haundi bat ospatzen dau: Loiolako San Inazio santuaren festaburua. INAZIO, Loiolako etxetorrean jaio zan 1491. urtean, hiru anai-arreben artean azkena. Nasaikerian hainbat urte emon ondoren. 30 urtegaz, bere bizitza goitik behera aldatu zan.\nEta hauxe da Eukaristia honetan gogoratuko doguna, Inaziok Jaungoikoaren deiari emon eutson erantzuna ebanjelioko mezua bereganatuz:“Zertarako dau gizonak mundu guztia irabaztea, bere bizia galtzen eta ondatzen badau?\nJaungoikoari eskerrak emongo deutsaguz, gizon honen dohai ederra egin deuskulako.\nKristau-alkarte bat sentituaz hasi daigun, Jaungoikoari dagokion gorespen eta esker otoitzik ederrena, Eukaristia.\nSenideok: Autortu daigun apaltasunez geure pekatua, geure buruak besteei eskeinita ez bizitzea:\n- Jesus Jauna, guztiak salbatzea nahi dozuna. ERRUKI, JAUNA.\n- Jesus Jauna, dana Aitaren aintzarako egin zenduana. KRISTO, ERRUKI.\n- Jesus Jauna, pekatariakana hurreratu zineana. ERRUKI, JAUNA.\nDt 30, 15-20:\nFededunok beti gagoz aukera bat egin beharrean: Jaungoikoa edo geure burua. Gogoan izan dagigun Jaungoikoa aukeratzen dauanak bakarrik lortzen dauala bizia.\nErantzun-Salmoa: 1ngo. Salmoa\nJainkoaren legea betetzean dago gure poza. Salmisteagaz batera abestu dagigun Jainkoagan daukagun zoriontasuna\n"Bai doatsu, gau ta egun Jaunaren legea hausnartzen dauena"\n1 Kor 10, 31 - 11, 1:\nOrain, San Paulok Korintoko kristau taldeari idatzitako berbak entzungo ditugu. Loiolako Inaziok geuri esango baleuskiguz lez hartu dagiguzan.\nLk 9, 18-26:\nGaurko ebanjelioan entzungo ditugu, Jesusen ahotik, San Inazioren bizitzan hainbesteko eragina izan eben berbak: "Zertarako dau gizonak mundu guztia irabaztea, bere bizia galtzen eta ondatzen badau?" Goratu dagigun berba egingo deuskun Jauna, Aleluia abestuz.\nSenideok: Jo dagigun graziaren iturria dan Jaungoikoaren aurkira eta egin deiogun otoitz Eleizearen eta munduaren beharrizanen alde:\n- Elizearen alde, eta batez ere Gipuzkoako eta Bizkaiko Elizen alde: gaurko gizon-emakumeentzat salbamenerako bide izan daitezan. ESKATU DEIOGUN JAUNARI.\n- Euskalerriaren alde: bakerako bideak egiten aspertu barik lan egin dagian. ESKATU DEIOGUN JAUNARI.\n- Nekeetan, bazterturik eta gizarteak zapuzturik bizi direnen alde: fededunen laguntza batez ere horrelakoentzat izan daiten. ESKATU DEIOGUN JAUNARI.\n- San Inazioren jaia ospatzen gagozanon alde: guztiok, santutasunerako deia entzun dagigun eta Jainkoaren bakezko, anaitasunezko eta askatasunezko erreinua eraikitzen ahalegindu gaitezen. ESKATU DEIOGUN JAUNARI.\nEntzun egizuz, Jauna, gure eskariak eta emoiguzu santu izateko behar doguna. Jesukristo gure Jaunaren bitartez. Amen.\nSenideok: Eukaristia honetan, biziaren aldeko aukerea barritu dogu; bide horretatik sendo jarraitzeko indarra ere jaso dogu. Orain goazen kalera eta, Jaunaren laguntzaz, egin daigun Loiolako San Inaziok egin ebana.\nta gure zaindaria ."\nEn esta festividad de San Ignacio se nos invita a escuchar la voz de Dios y seguirle. El santo, en su convalecencia descubrió la grandeza del seguimiento. Su gran deseo fue cumplir la voluntad de Dios.\nKristau-alkarte bat sentituaz hasi daigun, ba, Jaungoikoari dagokion gorespen eta esker otoitzik ederrena, Eukaristia.\nTodo cristiano se encuentra siempre ante una elección: Dios o nosotros mismos. Si optamos por Dios, en Él encontraremos nuestra felicidad.\n"Bai doatsu, gau ta egun Jaunaren legea hausnartzen dauena".\nSan Pablo nos invita a hacer todo para gloria de Dios.\n¿De qué le sirve a uno ganar el mundo entero si se pierde o se perjudica a sí mismo? Esta frase del evangelio transformó la vida de san Ignacio. Abrámonos también nosotros hoy, a la Palabra de Dios.\n- Por nuestro pueblo y cada uno de nosotros. Que llegue a nosotros la paz tan deseada y que cada uno seamos instrumentos de paz y de concordia. ESKATU DEIOGUN JAUNARI.\n- Por todos los que estamos celebrando esta eucaristía, para que como San Ignacio nos dejemos interpelar por la Palabra de Dios y vivamos siempre haciendo su voluntad. ESKATU DEIOGUN JAUNARI.\nTendremos que aprender a superar nuestro miedo a las complicaciones y malos ratos. La esperanza del Reino de Dios debe ser más fuerte que nuestra cómoda seguridad. Pidamos a San Ignacio la fuerza necesaria para seguir los caminos del Señor.\n"Inazio fededunon argia."\nLehenengo irakurgia Deuteronomio liburutik\nJaunak honan berba egin eutson herriari Moisesen ahoz: «Begira, bizia eta zoriona, heriotzea eta zoritxarra jarten deutsudaz gaur aurrean. Entzuten badozuz gaur emoten deutsudazan aginduak: Jauna, zure Jainkoa, maitatuz, Haren bidetik ibiliz, eta Haren aginduak, eragabiak eta esanak betez, bizi izango eta ugarituko zara; eta bedeinkatuko zaitu Jaunak, zure Jainkoak, jabe izateko sartuko zarean lurraldean.\nBaina, zure bihotza okertzen bada, entzuten ez badozu eta zeure burua liluratzen izten badozu, jainko arrotzei belauna makurtzen eta zerbitzu egiten badeutsezu, gaurtik esaten deutsut, nahi eta nahi ez ondatuko zareala, eta ez dozula luzaro iraungo, Jordan igarota menperatzera zoazan lurraldean.\nZeru-lurrei deitzen deutset gaur testigutzat, bizia eta heriotzea, bedeinkapena eta madarikapena jarten deutsuedazala aurrean. Zuk eta zure ondorengoak, bizi nahi badozue, aukeratu egizue bizia, Jauna, zure Jaungoikoa, maitatuz, Haren esana entzunez, eta Hari loturik; Bera da eta zure bizia eta zure egunen luzagarria; eta biziko zara Jaunak zure guraso Abrahani, Isaaki eta Jakobi emongo eutsela agindu eutsen lurraldean».\nErantzun Salmoa : 1.go Salmoa\nBai dohatsu gau eta egun\nJaunaren legea hausnartzen dauana.\nR/. Bai do-ha- tsu, gau ta_e-gun Jau-na- ren le-ge-\na haus- nar- tzen dau- a- na.\nUr-ertzean aldaturiko zugatza bezala izango da,\nzeregin guztietan ondo joako. R/.\nEta Jesusek esan eutsen guztiei: «Nigaz etorri nahi dauanak uko egin beio bere buruari, hartu bei egunero bere kurutzea, eta jarraitu beit.\nIzan ere, bere bizia salbatu nahi idauanak, galdu egingo dau; baina bere bizia Nigatik galtzen dauanak, salbatu egingo dau.\nZertarako da mundu guztia irabaztea, bizia galtzen badozu? Jainkoaren Mesias da Jesus, bere asmoak betetzeko Jainkoak bialdua eta igurtzia. Israel herriak bizi eban esperantza handiarekin lotzen gaitu Jesusek (ez konfunditu Palestinan gaur egun egiten dabilen sarraskiagaz, holokausto barriagaz); herriak itxaroten ebana, nahiz eta era desitxurosoan itxaron. Israel herriak legez, Pedrok ere erdipurdiko ikusmoldea dauka Jesusen ganean. Biztueraren ostean helduko da Pedro Jesus hori Jainkoaren Semetzat hartzera. Jesus mesias izateak beragaz dakar sufritu eta hil beharra. Isralderrak ez eben ulertu, ezta ikasleek ere ez Biztueraren aurretik, Jesusen izaera hori.\nEta guk zer uste dogu Jesusen ganean?\nEbanjelio honetan Jesusen nekaldiari buruzko zertzeladak batzean, Jesusi jarraitzeko baldintzak agertu gura deuskuz Lukas ebanjelisteak.\nKurutzea eguneroko ogia izango da kristauarentzat, ez da pertsekuzio eta martiritzaren sasoiko kontua bakarrik; egunerokoa da. Gaur egun ere mundu guztian zehar milaka dira kristau martiriak.\nJesusi jarraitzean dago fededunaren bihar eguneko bizia, zoriona.\nApal baina pozik bizitzea da kurutzea hartzea, besten biziagatik bizia emotea da, besteen onerako ondasun eta erosotasun gitxiagorekin bizitzea da.\nLOIOLAKO IGNAZIO SANTUA (2018-07-31)\nBere kixotetasunez bizi ispilu\nIgnazio ameslari handia izan zen. Haren bihotzaren zeruertza itsasoen eta ozeanoen zeruertza baino harago iristen zen. Garai hartan ezagunak zituzten zoko guztietara eraman nahi zuen ebanjelioa.\nIgnazio ameslaria zen, konbertitu aurretik jada. Lehenik eta behin, Loiolako bizipenak, artean gaztetxo, urruneko lurraldeak besarkatzeko irudimena eragin zion. Bazituen, bere arbasoen artean, lurraldeak konkistatzera jo zutenak.\nBigarren, Arevalon (Gaztelan), bizitzera hamasei urteko hara joan zelarik, erregearekin jarduten zuen jendeaz inguraturik bizi zen. Erregearen ametsa zen mundu guztiaz jabetzea. Ignazio, dominazio-eta anbizio-giro horretan bizi izan zen urte askotan.\nKonbertsioak, aipatu sentimendu ameslari horiek beste xede batera gidatzera eraman zuen Ignazio: beste errege baten faboretan. Kanbio horrek normalki aitortu ohi zaion baino ahalegin handiagoa eskatu zion: bere «neu» hantuste eta posesiboa uztea, «neu» apal, pobre eta eskuzabala besarkatzea. «Ni zu naiz» besarkatzea esan nahi zuen horrek, edota «zu ni zara» besarkatzea. Kristo eta haren egitasmoa besarkatzea.\nIgnazio militar, ez zen hainbesteraino. Bazuen armen ezagutzarik. Baina torneoak gustuko zituelako. Gainera, Arevalon ukan zuen pasadizo batek behartu zuen arma-baimena eskatzera. Hango jaun batek hiltzeko pertsegitzen zuen; baita, lan eta modus vivendi baten bila, hiri hartatik alde egin zuenean ere.\nErrioxako Naiarako (Nájera) Dukeak egin zion harrera. Haren inguruan, jende asko ezagutu ahal izan zuen. Ezagutu zuen Iruñean bizi zuten problema ere. Nafarroakoa, ez zuen izan memento labur batekoa. Zauritua izan aurretik, nafarrak gaztelauen anbizio konkistatzailearen kontra jarriak zituen gatazka ezagutzeko adina eta gehiago bizi izan zen han. Sumatu ote zuen orduan Gaztelako erregearen gudalosteak suntsitu nahi zuen egiazko errealitatea?\nEz dakigu, Loiolan zauriak sendatzen eman zuen denboran, Montserratera egin zuen erromeria luzean, jabetu ote zen Nafarroako aipatu gatazkaren egiaz. Ez dakigu, hiru egunez eta idatziz Montserraten egin zuen aitortzaren gaietan sartu ote zuen Iruñean auzi zuzengabe hartan parte hartu izana.\nBaina garbi atera dezakegu arazo hori oso kontuan izan zuela, geroago, Parisen Xabierko Frantziskoren lagun bihurtu ondoren. Zertan oinarritzen garen? Honetan: geroago, Xabierri misiolari joatea proposatu zionean, ez zion eskatu Gaztelaren kolonietara joatea; benetan egoera izugarria izango zen hori Xabierrentzat: bere familia eta bere herria suntsitu zituzten haien eskutik joatea! Portugesen kolonietara joatea proposatu zion Ignaziok.\nBatzuetan esan izan da, menpekoen tratuan «manu militari» jokatu ohi zuela; ez zen hori Ignazio konbertituaren jarrera. Mesedegarri izango litzateke utzi zituen eta gordetzen diren milako eskutitzak errepasatzea. Esan ohi da, adibidez, Xabierrek «adoratu» egiten zuela Ignazio. Erroman Ignaziorekin bizi izan zirenek berek ere «aita» esaten zioten Ignaziori, adeitsu.\nBeste alde batetik, Nadalek, behin batean, «bere baitan murgildu eta goraltxatua» harrapatu zuen Ignazio, eta esaten entzun zion: «Orain zerua baino gorago nengoen». Nadalek ezin izan zion aterarazi beste ezer. Ignaziok «ez zuen amore eman nahi giza jakin-minaren aurrean». Halaz guztiz, geroago ugari hustu zion bere barrua Gonsalvezi. Honek xume-xume kontatu zuen Ignazioren isilpekoa, Jaunarekin izandako barne-harremanez. Kostata konbentzitu zuten Ignazio horretara, bere barne-bizitza ez zuela berea bakarrik esanez.\nJainkoarekin harreman pertsonal hori izatea bereak eta bost kostatu zitzaion Ignaziori. Loiolako konbertsioa hasiera izan zen soilik. Santuen bizitza irakurtzearen poderioz, bere berezko abenturazaletasuna abenturazaletasun erlijioso bihurtu zuen. Bai. Baina orduan, «egin eta egin», «egin eta egin» delako sentimenduak gaina hartu zion «izan» sentimenduari. Mimetismoa zuen gidari Ignaziok: Asisko Frantziskorenak, Domingorenak etab. bezalakoak «egin».\nMimetismo-jarrera horretakoak dira: Montserratera joatea, bakarrik joatea, sekulako penitentzia egitea, Montserraten zeraman guztia utzi eta zarpail janztea, erabat eta osorik limosna beharrean gertatzeko.\nNoizbait ere, ordea, bizitza osorako markatu zuen esperientzia ukan zuen Manresan, Montserratetik hurbil. Cardoner erreka bazterrean izan zen. Ez zen izan ikuskari bat. «Adimenaren begiak» ireki zitzaizkion. Gauza guztiak «gauza berri iruditzen zitzaizkion». Aitortu zuen ere, bere bizitza guztian, hirurogeita bi urte arte, «ez zuela lortu une hartan bakarrik adina».\nIbai ertzeko esperientziaz hau ere gehitu zuen: «iruditzen zitzaion beste gizon bat ote zen eta ordu arte ez bezalako adimen bat ote zuen». «Gauza guztiak beste begi batzuez ikusten hasi zen». «Beste gizon bat, beste begi batzuk, gauza berriak».\nJesus Jauna, egizu, gure herriak, Ignazio tarteko dela, ikus dezala: nola bihurtu herri berri, nola hornitu herria pertsona berriz, begi berriak dituzkeen pertsona berriz; hurbiltzen joan dadin herri baten egiazko izaerara. Izan ahal dadin herri ameslari, Loiolako Ignazioren harira.


Elika Elikagaien Segurtasuna | Sulfitoen zaintza eta kontsumitzailearentzako aholkuak - FSANZ 2012 - Elika Elikagaien Segurtasuna\nBerezi@ Elikagaien Segurtasuna Ingurumen Lehentasunen artean 12/04/27\nSulfitoen zaintza eta kontsumitzailearentzako aholkuak – FSANZ 2012\nBidaltze data 30 apirila, 2012\nElikagaien Segurtasunerako Australiako eta Zeelanda Berriko Agentziak hestebeteetan, edari freskagarrietan eta fruitu lehorretan dauden sulfito-mailen zaintza egin du. 2003an eta 2008an antzeko zaintza egin zuten, eta orduan ikusi zen elikagai horiek gehitzen ziotela sulfito gehien dietari. Ondorioz, Agentziak kontsumitzaileentzako aholkuak eguneratu ditu, bere webgunearen bidez.\nIkerlanean 207 lagin ikertu dira orotara: 156 hestebeteenak, 30 edari freskagarrienak eta 21 fruitu lehorrenak (Sultana mahaspasak eta deshidratatutako sagarra), guztiak ere Australiako harategi eta supermerkatuetan jasotakoak.\nAztertutako lagin gehienetako sulfitoen maila legez baimendutako mugen azpitik dago.\nSaltxitxei dagokienez, behi-okelez egindakoek sulfito gehiago zituzten txerri-, oilasko- edo arkume-okelez egindakoek baino. Azterketa honetan aurrekoetan baino askoz ere lagin gehiago ikertu diren arren, atzemandako sulfito-mailak aurreko azterketetakoen parekoak izan dira.\nEdari freskagarrietan, sulfito-maila legez baimendutako mugen azpitik dago. Oro har, maila are txikiagoa izan da edari dietetikoetan, azukre gutxikoetan edo gehitutako azukrerik gabeko edarietan.\nDeshidratatutako frutetan, sagarren mailak mahaspasena gainditu du, nahiz eta horiek guztiak baimendutako mugen azpitik egon diren.\nKontsumitzaileentzako webgunean Agentziak jakinarazi du elikagaietan dauden sulfitoak ez direla arriskutsuak pertsona gehienen osasunerako. Era berean, alergia dutenei aholkatzen die etiketa arretaz irakurtzea; izan ere, sulfitoen kontzentrazioa 10 mg/kg-ren parekoa edo handiagoa bada, derrigor adierazi behar da etiketan.\nAzterlana: kokzidiostatikoak barazkietan – EFSA 2012


2009 Urtarrila | Jendartean\nData honetan egindako artikuluak: Urtarrila, 2009\turt11\nAladdin eta Mulan, AEBetako politikaren mesedetara\nGabon hauetan zinemara joan zara seme-alabekin edo ilobekin? Marrazki bizidunetako pertsonaia, animalia eta panpina hizlariak xarmangarriak eta xaloak iruditu zaizkizula?… Bai zera! Ez dakizu lerro artean irakurtzen –edo fotograma artean behatzen–. Dagoeneko makina bat azterketa egin dituzte haurrei zuzendutako pelikuletan jorratzen diren estereotipo antzu, matxista, zaharkitu edota mendebaldarren inguruan. Eta pentsamendu kritikoa oraindik ondo garatuta ez dagoen adinetan, umeek...


Auzolanean bakea eraikitzen - Berako Udala / Ayuntamiento de Bera\n2015 otsaila 12, osteguna 2015 apirila 1, asteazkena Noticias\n“Auzolanean bakea eraikitzen” jardunaldiak antolatu ditu Berako Udalak, bakea eta bizikidetza sendotzeko bidean Iragana, oraina eta etorkizuna landuko dira hiru saiotan, otsailaren 19tik martxoaren 5a bitarte.\n2013an martxan paratutako “Bakea eta bizikidetza” planaren baitan, iraganaz, orainaz eta etorkizunaz aritzeko, herritar guztiei irekitako hiru saio antolatu ditu Berako Udalak, “Auzolanean bakea eraikitzen” lelopean.\nBidezko bakea eta memoriaduna eraikitzea da helburua, iragana argituz, oraina normalizatuz eta etorkizunean adiskidetzea lortuz. Saioetako bakoitzak gai horietako bat landuko du.\nHiru ortzegunez izanen dira saioak, arratsaldeko 19:00etan, Beralandetan. Lehenbizikoan, otsailaren 19an, Paco Etxeberria ariko da, “Iragana: egia, justizia eta erreparazioa” gaia hizpide hartuta, gaztelaniaz. EHUko Lege eta auzitegi medikuntzako mediku espezialista da Etxeberria, eta Aranzadi Zientzia Elkartearen bidez, Memoria historikoaren arloan egiten ari den lana abiapuntu hartuta eskainiko du bere hitzaldia. 2012ko abenduan Berako hilerrian irekitako hodi-komunako lanak zuzendu zituen Etxeberriak.\nBigarren hitzaldian, otsailaren 26an, “Oraina: bakegintzaren ikuspegiak” jorratuko dira. Baketikeko Iker Uson eta Foro Sozialeko Aitziber Blanco egungo egoeraren irakurketa kritikoa egingo dute, eta bakegintza sendotzeko bidean kontuan hartu beharreko elementuak aurkeztuko dituzte. Hitzaldia euskaraz izango da.\nHirugarren saioa, martxoaren 5ekoa, ez da hitzaldi bat izanen. Aitzineko bi saioetan landutako gaiak oinarri hartuta, herritarren partaidetzarekin, etorkizunaren inguruan hausnarketa partekatua egiteko ekimena izanen da, open space dinamika erabiliz. Euskaraz zein gaztelaniaz eginen da jarduera.\nEkitaldi hauen antolaketarako Baketiken laguntza izan du Berako Udalak.


Iberdrolak lehiaketa bat abiarazi du sare elektrikoen era...\nIberdrolak lehiaketa bat abiarazi du sare elektrikoen eraldaketan lanean ari diren enpresentzat\nMaterial berriei, diseinuari, edo fabrikazio metodologiari lotutako berrrikuntzak hartuko dira aintzat. Egitasmoan parte hartzeko epea igandean itxiko da, eta uztailan iragarriko da irabazlea\nEnpresaBIDEA erredakzioa 2022ko ekainaren 06a 17:47\nIberdrolak ekimen berri bat jarri du martxan, PERSEO start-upen programaren bitartez. Sistema elektrikoaren eraldaketaren testuinguruan, enpresa berritzaileentzako lehiaketa antolatu du, azpiestazio elektrikoen eta goi-tentsioko lineetan material eta diseinu berriak proposatu, eta fabrikazio eta eraikuntzarako bestelako proposamenak egiten dituzten enpresentzat. Zehazki, kontuan hartuko dira materialen eta obra zibilen optimizazioan ari diren proposamenak, egungo materialak material iraunkorragoengatik ordezkatzen dituztenak, edo zoruen hobekuntzan arit direnak.\nProiektu horien bitartez, materialen kostuen eta metodologien optimizazioa bilatu nahi du konpainiak, ingurumen-inpaktua gutxituta sare elektriko berrien eraikuntzan, kostuak eta denborak gutxitu, eta segurtasuna handitu muntaketa egiten denean.\nAipatutakoaz gain, Iberdrolak eskaini diezaieke soluzioaren eskala handitzea, hitzarmen komertzialen bitartez, edo parte hartzen duen enpresan inbertituz. Izen-ematea igandean itxiko dute. Sarituak, ordea, uztailan iragarriko dituzte.


Categorías: Archivos, Asteasu, | 0 Comentarios\nGipuzkoa tradizionalean udalaren ardura zen auzokoen oinarrizko bazka bermatzea. Herriko ostatua ondo eta kalitatez hornituz; laboreen prezioa murriztuz; salmentetan erabiltzen neurtzeko gailuak kontrolatuz… Gorputzaren bazka ez ezik, izpirituarena ere zaintzen zuen udalak. Esate baterako, apaizak hautatzen zituen eta elizaren lanak eta mantenimendua bere gain hartzen zituen. Izan ere, gure egungo hizkeran, udal “azpiegiura” zen hura ere.\nTradizioa, baina, ez zegoen beti berrikuntzarekin borrokan. Tira, bai, gehienetan. Baina tarteka biak uztartzeko aukera zegoen. Hala gertatu zen orain dela 120 urte Asteasun. Eliza oso egoera kaxkarrean zegoen; udalak hura zaharberritzea erabaki zuen, istripurako arriskua oso nabaria baitzen. Horiek horrela, lanak abiatzear zirela 1896ko maiatzean, alkateak ordulari berria eta modernoa jartzea proposatu zion udalbatzari. Proiektu asko omen zeuden mahai gainean herrian, baina jada komunitatearen bizitza ez omen zen eskilen soinuan mugitzen, ordulariaren erritmoan baizik. Hala zioen alkateak: El Señor Presidente manifestó que según noticias iban a dar principio en breve las obras de reedificación de la torre de la iglesia, y que hallándose, como es notorio, en muy mal estado el reloj de la misma, sometía a la deliberación de sus compañeros el punto de si se debía acordar la adquisición de uno nuevo provisto de esfera y aunque son muchos los proyectos que el Ayuntamiento desea poner en ejecución en el próximo ejercicio, animados todos por los mejores deseos para llevar a cabo obra tan conveniente para el vecindario, se acordó autorizar al mismo Señor Alcalde para hacer las gestiones convenientes para su adquisición.\nHorretarako, Inazio Zubillaga erlojugilearen eskaintza onartu zuten. Ordulariaren izaera modernoa beste behin ere uzten dute agerian: Reloj con 8 días de cuerda, horas con repetición y con cuartos de hora y toda la maquinaria de bronce, cuerdas metálicas, todo ajustado o arreglado al estilo de los últimos adelantos y con dos esferas. En 5000 reales.\nAre, soldata ez ezik, lana egin bitarteko mantenua ere udalaren kargu dela zehazten da tratuaren baldintzetan: Advirtiendo que las pesas y mi manutención del tiempo de colocación de dicho reloj serán a cuenta de ese municipio y todo lo demás así como transporte irá a mi cuenta. Tratuan beste elementu bat sartu zuten: ordulari zaharra, hain zuzen ere. Nonbait, Zubillagak haren piezak berriz erabiltzeko edo gailua bera konpontzeko interesa zuen. Horrela, Referente al nuevo reloj parroquial de esa (Villa) y sus condiciones, debo manifestarle a Usted y al Ayuntamiento de su digna presidencia que me comprometo a hacer y a instalar el nuevo reloj parroquial de esa bajo las condiciones ajustadas por esa corporación y por la suma de 1000 pesetas y el reloj viejo.\nAzkenik, lanak amaitu, erlojua elizan paratu eta funtzionamendua konprobatu egin zuen udalak berak, 1897ko urtarrilean: Y examinado dicho reloj después de su instalación por un inteligente declaró que el Ayuntamiento había hecho una excelente adquisición y en favorables condiciones…\n120 urtean behin laguntza eskatzen duen laguna dugu ordularia. Izan ere, berriz ere matxuratuta dago. Hau konpontzeko auzolana da aukerarik onena. Denona baita erlojua; ondarea. Etorkizuna eta iragana batzen duen pieza da, zalantzarik gabe, denboraren tik-tak.\nEKAINAREN 14an ORDULARIA NOLA KONPONDU AZTERTZEKO BILERA UDALETXEAN!


Zein usain du euskaldunak? • ZUZEU\nGauza jakina da larru bakoitzak bere usaina duela, azal guztiek ezberdina; herrialde batzuk usain berezia dutela, eta begiak itxita ere, usaimenarekin igarri dezaketela, batzuk, pertsona bat zein jatorri etnikokoa den. Baina… zein usain du euskaldunak?\nAntzinako paper-fabrikek isuritako kiratsa gora-behera, gurean ardogileen eta sukaldarien jarduna goraipatu izan da beti, horra usaimenari tentuz begiratu eta arreta jarri behar dioten bi ogibide. Lurringintzan baina, eta lurrindegiak badiren arren, ez gara horrenbeste jardun antza.\nGuk ez baina Suzy Larsen-ek izan du ideia, euskaldunen perfumea sortu eta merkaturatzekoa.\nSuzy Larsen Perfumes 2007an Kelowna-n sortutako lurrin etxea da, Columbia Britainiarreko herria, Vancouver-etik eta AEB-etako mugatik oso gertu dagoena. Eta Larsen Calgary-ko Mount Royal unibertsitatean, Kanadan, aromaterapia ikasitako lurringilea da.\n“Oinarrizko olioek oso botere terapeutiko handia badute ere, perfumeen sorkuntza artistikoak erakarri izan nau beti”, dio Suzy Larsen-ek, “eta saiatzen naiz nirekin gurutzatzen den ororentzat perfume berezi eta pertsonala egiten”. Orain euskaldunentzat perfumea egin du Larsen-ek, baina ez dakigu nor izan den begira jo eta oinarri gisa erabili duen euskalduna.\n«Basque» izeneko perfumea sortu du Kanadako lurringile batek; bost mililitroko flaskoak 20 dolar kanadar balio ditu, 15 euro inguru.\n“Beldarra tximeleta bihurtzean bezala, esentziak nahastu bezain pronto bihurtze bat gertatzen da. Eta behin lurrin flaskoa irekita, urrinak oroimen ezkutuak askatzen dizkigu, gure barru-barruan gordetako sentimendu eta nahiak”, Suzy Larsen-en esanetan.\n“Basque” lurrina dela eta, osagai mordo bat aipatu ostean (bergamota, laranja mingots, salbia, eta beste), oinarrian haritz goroldioz estalitako zuhaiztiko lurra duela dio. “Misteriotsua da -lurrina-. Espainia iparraldearen eta Frantzia hego-mendebaldearen artean bizi den herriari eta herritarrei egindako omenaldia”; hara!\nKanada urruti dago, baina apur bat gerturatuz gero Euskal Herri bat baino gehiago ezagutu eta usaindu daitezke. Nafarroako zekalearena, Arabar Errioxako mahatsondoena, Bizkaiko pinuarena, Gipuzkoako sagarrondoena, Lapurdiko kresalarena, Behe Nafarroako belazeena edo Zuberoako behe lainoarena; zein osagarri nahastuko zenituzke zeure “Basque” lurrina sortzeko; eta zein neurritan? Nolakoa litzateke emaitza; freskoa ala sarkorra, bizia ala leuna, erakargarria ala gogaikarria?\nZorroztu usaimena, irakurle.\nZein usain du euskaldunak


III garren txangoa “Del Puente” Kobazulora | AMURRIOKO ESPELEOLOGIA TALDEA\n« Aurkikutza historikoa\nIKERKETA TXIKIA »\nIII garren txangoa “Del Puente” Kobazulora\n21 marzo 2009 por jaaskiper\nOndoko lerroetean zera kontatuko dut, gure azken txango “Del puente” kobazulora. Jadanik birritan egonak ginen, baina oraindik bide asko ditugu aztergai. Astebukaera honetan idazteari ekingo nuela zin egin nion nire buruari. Hau dela eta, hementxe nago pixkanaka-pixkanaka lerro hauek betetze. Eta nahiz eta ,honezkero, taldeko kideek Bilboruntz bidean egondo diren, Deustuko jaietara hain zuen ere, behintzat hauxe irakurtzean baten batek irribar pitin bat aterako zaio\nBaina gaiari berari helduko diogu. Lehen aipatu dudadez “Del puente” kobazuloko bide berri batzut aztertu genituen. Egia esan behar badugu , egin genuena, egiteke hutzi genuen aldean , lan gehiagorekin itzuli ginela estaea soberan dago. Hauxe maiz gertatzen zaigu. Berriz, beste bat hau irakurtzerakoan poztuko da, honetaz ziur nago!\nKobazuloraino iristeko hogei edo hogeitahamar metroko jaitsiera dago.\nOstegunean Aitaren eguna zenez gero, eguerdiarako etzean bueltan egon nahi genuen. Hoerragaitik soka jartzerakoan , ez ginen gehiegi komplikatu. Zuhaitz bacará erabili genuen soka ondo lotzeko eta gero, Sara, Maren eta ni neu jaitsi ginen. Luis ordea, goian itxarotea nahiago izan zuen. Behealdean elur mordía aurkitu genuen. Udaberrian bagaude ere, mendizerran oriandik elur pixka bat gelditzen da.\nHeldutako lekutik bi bide dauzkagu aukeran. Lehengo bi saioetan , bide zabalena hartu genuen, honalo saioan ordea bestea hartu genuen. Baina argazkietan bistakoa denez aukeratutako bidea ez da eztuegia. Hamabots edo hogei metroko altuera zegoen guere buruetatik zabairaino. Ibili genuen bidean bi desbidere aurkitu genituen. Batak esquinera egiten zuen, nahiko estua zirudien eta ur korronte bat zeukan. Besteak eskerrara jotzen zuen eta nahiz eta urik ez eduki, asko irristatzen zuen. Galdeiozue bestela Mareni, laprast egin zuen eta bi ankak Sararen sorbladetaraino igo zituen. Hori bai ipurdikoa, eman zuena!. Tamalez ezin izan genuen argi ikusi.\nFormazioen aldetik beste bidea baino aberatsagoa zen, behin edo bien etalagtitaren bat agertzen zelarik.\nOrdutegia zela medio, ezin izan genuen bukaeraino joan. Igoeran ia bi ordu eman genituen , ez genuen aitaren batean egin, ez!.Sarari laguntzeko beste soka bat jarri zuten , eta poliplasto batekin Luis eta Maren pixka bat lagundu zioten. Ni nahiko nekatuta iritis nintzen gora. Sarriago joan beharko gara!\nZur eta lur utzi nuena sera isan sen , dena ohi den bezala, harriz beteta zegoen baina bat batean lur eremu batzuk agertzen ziren. Nondik etorriak? Auzkalo!\nTxangoa hiruretan inguru amaitu genuen , Amurriora heltzerakoan.\nen 23 marzo 2009 a 10:18 am | Responder Gari\nOso ondo, bazen garaia zeozer idazteko!! Orain jarraipena eman beharko diozu, idazteari dinot.\nBeno, nondik jeitsi zineten? betiko zulotik edo beste batetik? Stopa erabili zenuten? zelan? eta azkenean nortzuk joan ziren Deustura? Zu, suposatzen dut, ikasten geratu zinela, ezta?\nen 23 marzo 2009 a 3:30 pm | Responder Kalash\nAzterketa espeleologikoa egitea zaila dudanez zuzenketa ortografiko-euskerikoa egingo dut behintzat:\nEtzean?????? hitz horrek bakarrik kapoi bat merezi du. Birpasatu textua faborez, asko hobeto egin dezakezu. Saiatu zaitez esaldi sinpleagoak egiten eta ez erabili hainbeste lokailu konplexu, irakurketa zaildu egiten dute. Dena den iruzkina ondo dago, hori da bidea.\nen 23 marzo 2009 a 8:23 pm | Responder marengotxi\nOndo ondo Joseboski, blog-a ireki dudanean sorpresa ederra hartu dut. Ostegunekoa idatzi behar nuelakoan eman baidut eguna.\nEa animatzen naizen bihar edo etzi, gaur goizean emandako bueltatxoaren berri ematen. “La Controban”-eko ahorarte igo bainaiz. Palizon!!!\nen 27 marzo 2009 a 2:35 pm | Responder GENTZA\nEzin dut sinetsi!! Josebitak blog-ean idazten!! Oso ondo Joseba!!


Gehiegizko pisua eta haurdunaldia | Consumer\nGehiegizko pisua eta haurdunaldia\nHaurdunaren obesitatea, haurdunaldiaren aurretik edo haurdunaldian hartutakoa, arrisku-faktoretzat hartu behar da beti amarentzat, fetuarentzat eta jaioberriarentzat.\nEgilea: maitezudaire 2002-ko abuztuak 9\nHerrialde garatuak obesitate-izurrite bat jasaten ari dira, eta, jakina, ez daude salbuetsita haurdun dauden emakumeak. Emakumeak haurdunaldian duen gehiegizko pisuaren arabera, medikuek erabakiko dute zenbat kilo irabaztea komeni den. Hala ere, gehiegizko pisua duen gaixoan eta, batez ere, obesoan, ez da onartzen arazo hori ez duen haurdunaren pisu-igoera bera, eta horrek txikiagoa izan behar du. Zehazki, 7 kilotik 11ra igotzea gomendatzen da, beharrezkoak baitira umekiaren irabazi ponderala eta amaren euskarri diren ehunak lortzen laguntzeko. Hazkunde txikiek zeruko hazkundea atzeratzeko arriskua areagotzen dute. Emakume lodiek, agian, pisu pixka bat handitu nahi dutenez haurdunaldian ere, aholku emango zaie, eta esango zaie haurdunaldia ez dela pisu-galeraren erregimenaren mende egoteko garaia. Nutrizio-helburu egokia litzateke nutrizio-kalitate handiko elikagaiak aukeratzea eta kaloria asko dituztenak eta beharrezkoak ez direnak saihestea.\nHaurdunaldiaren lehenengo 5 hilabeteetan, batez ere, haurdunaldiaren pisua bat-batean handitzen bada, ginekologiaren berrikuspenak haurdunaldiko diabetesa baztertuko du. Era berean, haurdunaldiko 20 asteak igaro ondoren, pisua bat-batean handitzeari ere adi egon behar da; izan ere, hankak, eskuak eta aurpegia handituz gero, preklanpsia egin dezake, hau da, haurdunaldiak arteria-presio handia eragin dezake.\nObesitatea maneiatzeko, batez ere, giltzurrun aurreko aholkua behar da, gehiegizko pisua duten emakumeei aukera ematen baitie egoera horrek haurdunaldiaren etorkizunerako dituen arriskuak ezagutzeko, hala nola:\n– Erditze oso goiztiarrak (“32 aste”) eta fetu-heriotzak goiztiarrak edo berantiarrak izateko aukera handiagoa, lehenengo ernaldia denean. – Emakume multiparoetan, fetua hiltzeko arriskua handiagoa da, 28 astera edo gehiagora. – Gorputz-masaren indizea handitu ahala, handitu egiten da aurreklanpsiaren maiztasuna. – Hodi neuraleko akats bat duen bularreko haur bat erditzeko arrisku handiagoa, azido folikoa edozein dela ere. Dirudienez, folato-kontsumo egokiak ez die emakume horiei babesik ematen, pisu normaleko emakume haurdunei bezala. Baliteke emakume horiek azido foliko gehiago behar izatea. – Obstetriziako konplikazioak ugariagoak eta ohikoagoak dira, hala nola erditze luzea. Horrek zesarea izateko arriskua areagotzen du, eta, itxuraz, haur oso goiztiarra izateko arriskua. – Haurdunaldiko diabetesa izateko arrisku handiagoa. Eritasun horren ondorioz, organismoko azukreen metabolismoa aldatu egiten da haurdunaldian, eta konplikazio nagusia gehiegizko pisua duten haurrak izaten dira, sarritan 4 kilotik gorakoak; egoera horri makrosomia fetala esaten zaio. Egoera hori gertatuz gero, dieta berezia egin behar da. Argaltzeko dieten arriskua\nHaurdunaldia ez da une aproposa argaltzen hasteko. Orain arte ez dago frogarik haurdunaldian ematen diren dieta hipokalorikoak amarentzat edo haurrarentzat onuragarriak direla ziurtatzeko. Aitzitik, kaloria gutxiago hartzeak funtsezko mantenugai gutxiegi hartzea dakar, eta horrek arazoak sor ditzake amaren sabelean haurra hazteko.\nBeraz, gomendagarria da haurdun dagoen emakume orori kaloria-murrizketa ez egitea, baizik eta haurdun ez dagoen emakume lodikote baten nutrizio-irizpide berari jarraikiz. Mantenugai-gabeziaren ondorioz, besteak beste, disfuntzio metabolikoen artean, proteinak eta gantzak erabiltzen dira energia-iturri gisa, fetuaren garapen neurologikoa aldatzen duten gorputz zetonikoen ekoizpenarekin.\nArrisku asko izan ditzake fetuarentzat, haurdunaldian elikaduran murrizketa handiak baldin badaude; beraz, aplikatzen diren erregimenak ondo prestatuta eta zainduta egon beharko dute dietista-nutrizionista batek.\nElikadura-planari buruzko orientazio orokorrak\nGauza jakina da gizentasunari lotutako konplikazio asko prebenitzen dituela haurdunaldiaren aurreko pisu-jaitsiera iraunkorrak. Beraz, dietak egoki erabiliz eta jaio aurreko kontrol maiz eta berariazkoak eginez, haurdunaldiaren amaiera zoriontsua lor daiteke.\nHaurdun dagoen emakumearen dietatik falta ez diren oinarrizko elikagaiak…\nEsnekiak, ahal dela gaingabetuak.Bere homologo osoek adina kaltzio eta proteina ditu, eta gantz- eta kaloria-erdia.\nZerealak eta horien eratorriak, hala nola ogia, arroza, pasta… kopuru eta maiztasun ertainarekin, dietista-nutrizionistak ezarritako jarraibide dietetikoen arabera. Ogia, galletak eta gosariko zerealak, ahal dela integralak, asetasunaren balioa handitzeko eta zuntza ematen laguntzeko.\nLekaleak, osagai begetalekin konbinatuta, jarraibide dietetikoan ezarritako kantitate eta maiztasunarekin.\nFrutak, batez ere freskoak eta sasoikoak, azalarekin eta oso ondo garbituak.\nBarazkiak. Gutxienez entsalada bat egunean. Sartu barazkiak gantz gutxirekin prestatutako lehen eta bigarren plateren osagai gisa.\nHaragia, arraina eta arrautzak. Aukeratu haragien giharren ebakiak eta kendu ikusten den gantza. Elikagai horiek gantz gutxi behar duten sukaldaritzako teknikekin egitea, hala nola labea, xafla, parrilla, mikrouhinak, olio gutxirekin erregosia.\nKoipeak eta olioak (oliba-olioa eta haziak). Oliba olioa eta haziak neurriz erabiliko dira, eta gainerako elikagai koipetsuak ahalik eta gehien mugatzea gomendatzen da, hala nola gurina edo margarina, maionesa, esnegaina, gantza, seboa, hestebeteak, fruitu lehor koipetsuak, olibak, aguakatea…\ngehiegizko pisu haurdunaldiko diabetes obesidad y embarazo-eu obesidad-eu preeclamsia-eu\nMuskuilu-krema naturala baratxuri konfitatuekin


Akuikulturaren eta arrantzaren erronkak | Consumer\nAkuikulturaren eta arrantzaren erronkak\nAkuikulturatik eta arrantzatik datozen elikagaiek kalterik ez egitea da elikagaien segurtasunaren eta nutrizioaren arloko lehentasunetako bat.\nAkuikultura eta arrantza dira mundu osoan elikagaien horniduran gehien laguntzen duten alorrak. Nekazaritzarako eta Elikadurarako Nazio Batuen Erakundearen (FAO) datuen arabera, 2011n inoiz baino merkataritza-bolumen handiagoa lortu zen, eta, aurreikuspenen arabera, joera horrek gora egingo du etorkizunean, baita behien, txerrien eta eskortako hegaztien ekoizpenaren gainetik ere. Elikagai horien kaltegabetasuna da arrantza-produktuen industriak aurre egin beharreko funtsezko alderdietako bat. Tresna horien artean daude arriskuak detektatzea, kontrol-sistemak eta araudi-neurriak aplikatzea, arrainarentzat kaltegarriak diren algak eta ekoizpenerako bestelako mehatxuak saihesteko.\nArrainak, bai arrantzatik bai akuikulturatik badator, ez du arriskurik. Patogenoek eta beste eragile batzuek usteltzea eragiten dute, eta horrek arraina eta itsaskia kutsa ditzake manipulatu, landu eta banatzen direnean. Oro har, arrainaren arrisku nagusiak patogeno mikrobiologikoak eta alga-loraldietako toxina naturalak dira. Manipulatzaileak eta beste alderdi batzuk, hala nola ura garbitzeko erabiltzea edo izotza kontserbaziorako erabiltzea, elikagai horiek kalterik egiten ez duten elementuak dira.\nArraina kontrolatzeko sistemak\nElikagaien segurtasuna kontrolatzeko azken hamarkadetan erabili den tresna nagusietako bat Arriskuen Analisiaren eta Kontrol Puntu Kritikoen sistema izan da. Herrialde guztietako nazioarteko erakundeek ezarri dute, eta oinarria finkatzeko balio izan du kalterik ezaren eremuan, arrantzako elikagaiak barne. Baina sistema hori eraginkorra izan dadin, beharrezkoa da aldez aurretik beste neurri batzuk hartzea, FAOk ‘Arrantzaren eta akuikulturaren mundu-egoera 2012’ txostenean aitortzen duenez. Neurri horiek koherenteak eta bateratsuak ez badira, azken emaitza arriskuan dago, eta, beraz, elikagaien kaltegabetasuna.\nElikagaien kaltegabetasunaren arloan oinarriak ezartzen dituen sistema da AKPKA\nArrainaren segurtasunerako erabiltzen den beste tresna bat Normalizaziorako Nazioarteko Erakundeak (ISO) ezarritako zerga da, arau multzo batekin, hala nola ISO 22000 Elikagaien segurtasuna kudeatzeko sistemak. Elikadura-kateko edozein erakundek bete beharreko baldintzak. Lan berean ari dira lanean Munduko Merkataritza Erakundea eta Codex Alimentarius Batzordea. Arrainaren nazioarteko merkataritza nazioko eta eskualdeko araudiek kontrolatzen dute, eta herrialde batetik bestera arrantza-produktuak sartzen eta ateratzen diren ikuskapenetan oinarritzen dira.\nHorrelako sistemak ezartzea funtsezkoa da zenbait arrisku prebenitzeko, arraina harrapatzetik hasita. Zailtasuna da agente patogeno naturalak (bakterioak, parasitoak edo biotoxinak) beti egoten direla eta, beraz, kontrolak oso zorrotzak izan behar direla. Neurri horietako batzuk hauek dira: kalitatezko ur-eremuetan arrantzan egitea, higiene eta tenperatura egokiak bermatzen dituzten azpiegitura guztiak dituzten ontziak erabiltzea, kutsadura kimiko eta biologikoa saihesteko harrapatze- eta prestatze-sistemak ezartzea, eta alga toxikorik ez egotea.\nArrainarentzat kaltegarriak diren algak\nUretan arrainarentzat kaltegarriak izan daitezkeen algak daude. Aske hazten bada, arazo gehien sortzen dituzten eremuetatik urrundu daiteke, baina gatibu hazitako arrainaren kasuan arazoa areagotu egiten da, ezin baitu ihes egin eta, beraz, toxiko bihur baitaiteke. Batzuetan, alga jakin batzuk sortzen dituzten neurotoxinak arrainera edo itsaskira irits daitezke, eta, beraz, kontsumitzaileengana. FAOren txostenaren arabera, urtero ia 2.000 intoxikazio izaten dira kutsatutako arrainaren edo itsaskiaren ondorioz. Gainera, arazo horri gehitu behar zaio alga gero eta kaltegarriagoak direla, batez ere klima-aldaketaren ondorioz.\nARRAINA EKOIZTEKO MEHATXU NAGUSIAK\nIngurumena, prozesu- eta banaketa-metodoak eta kontsumitzailearen manipulazioa dira arrainaren segurtasunean eragin handiena duten faktoreak. Arriskuak biologikoak edo kimikoak izan daitezke.\nToxiko naturalak. Besteak beste, intoxikazio histaminikoa, ciguatera edo kutsatzaile antropogenikoak.\nakuikultura algak marisco-eu Pescado-eu toxinak


«Emaitza oso ona lortu dugu» - Amasa-villabona - Tolosaldeko ataria\n«Emaitza oso ona lortu dugu»\nLeyre Carrasco 2020-11-14 11:59\nHabi taldeak azaroaren bukaeran argitaratuko du 'Koloreak' izeneko disko berria, eta honekin batera 'pre-order'-a egiteko webgunea ere sortu du. Jon Ander Artolak eta Yeray Gasconek proiektuaren berri eman diote Atariari.\nJon Ander Artolak (Amasa-Villabona, 1993) eta Yeray Gasconek (Amasa-Villabona, 1993) osatutako Habi taldeak, Koloreak izena duen bere bigarren diskoa argitaratuko du azaroaren bukaeran. Talde billabonatarra sorpresaz beterik dator bigarren lan honetan, eta horietako batzuk jada ezagutzeko aukera izan ditugu. Gauzak honela, kolorez beterik dagoen zortzi abestiez osatutako lan berriaren inguruko xehetasun guztiak kontatu dizkiete ATARIA-ri.\nNondik sortu zitzaizuen proiektu berri batekin martxan jartzeko ideia?\nYeray Gascon: Guk aurretik abesti guztiak sortuak genituen, eta udara aldera horiek grabatzea eta irailean horiek argitaratzea genuen buruan. Baina, konfinamendua etorri eta ezin izan genuen lokalean entseatzeko elkartu. Kantak sortuta zeuden, baina ezin izan genituen entseatu. Beraz, grabatzea erabaki genuen.\nJon Ander Artola: Proiektua alde batera uzten joanez gero, ez genekien zer gertatuko zen; kontzertuak egiteko aukera izango genukeen edo ez. Beraz, Elkar argitaletxearekin hitz egiteko aukera suertatu zitzaigun. Lokalean ezin genuenez entseatu, Elkarrekin akordio batera iritsi ginen eta bi edo hiru egunetarako beraien estudioa utzi ziguten entseatzeko eta abestiei buelta batzuk emateko. Victor Sanchez, gure teknikaria eta ekoizlearekin batera juntatu ginen hirurok eta bi egun oso egon ginen abestiei buelta batzuk ematen eta aldaketa batzuk egiten. Azkenean, oso aukera ona izan zen diskoa une horretan grabatzeko.\nY. G.: Agian, azken forma edo azken izaera hori bai hartu zuela konfinamendu garaian. Hau da, konfinamenduak bultzada bat eman zion proiektu berriari. Baina, seguru, aurretik ere egingo genuela, hau da, era batera edo bestera bigarren disko bat ere aterako genuke.\nLehen diskoaren antzera, zuek ekoitzi duzue lan berria?\nJA. A.: Bai, Yerayk letra eta forma, hau da, gitarrarekin egindako melodia etxetik eginda ekartzen du, eta ondoren lokalean batzen gara biok eta bateria sartzen dugu. Azken finean, aurreko diskoarekin sortutako formula berdina erabili dugu. Egia da, oraingo honetan kantak sortzeko garaian kritikoagoak izan garela, lortu nahi genuen soinua eta estiloa zein izango zen erabakita genuelako. Beraz, alde horretatik hauek sortzea gehiago kostatu zaigu. Izan ere, aurreko diskoan abestiak nahigabe sortu ziren, baina honetan buelta gehiago eman dizkiegu eta emaitza askoz borobilagoa izatea lortu dugu.\nBeraz, oraingo lanak mimo edo ukitu gehiago jaso dituela esan genezake?\nY. G.: Bai, aurreko diskoaren motxila genuenez, formula edo formatu hori jarraitzen saiatu gara. Izan ere, lan horretan gure estiloa zein zen markatuta utzi genuen eta horrekin pozik gaudenez, orain ezin genuen zerbait desberdina edo berria egin. Beraz, estilo horrekin mantenduz, hori hobetzen saiatu gara.\nVictor Sanchez aipatu duzue. Zein garrantzia du disko berri honetan?\nJA. A.: Proiektu honetan ere Victor Sanchez, Elkarreko soinu teknikaria sartu da, eta disko honetan izugarrizko pisua du. Bera izan zen disko berri honetako abesti gehienak produzitu dituen pertsona, eta horregatik oso garrantzitsua da Victorren partaidetza disko honetan.\nJon Ander Artola: «Oraingo honetan kantak sortzeko garaian kritikoagoak izan gara, lortu nahi genuen soinua eta estiloa zein izango zen erabakita genuelako»\nY. G.: Diskoaren soinua zehaztu du. Guk gure berezko soinua eduki arren, bera izan da azkeneko forma eman diona eta hori oso garrantzitsua izan da guretzat. Izan ere, gaur egun Habi entzuten da Victorrek azken ukitu hori eman diolako. Gainera, Victor gure laguna ere bada, eta edozein tokira laguntzen gaitu. Oso harreman polita eta berezia sortu dugu elkarrekin, eta Habiko hirugarrena dela esan genezake.\nDiskoaren soinuari izugarrizko garrantzia ematen diozue.\nJ.A. A.: Disko honetan entzun daitekeen soinuarekin askoz gusturago gaude. Egia da prozesua desberdina izan dela, mimo gehiagoko grabazio bat izan da. Beste modu batera egin dugu, eta gainera, Victorrek esan zigun nola egin. Izan ere, berak oso ongi ezagutzen gaitu, badaki zer nahi dugun eta zer ez eta berak definitu du gure soinua. Hori oso garrantzitsua izan da guretzat, eta emaitza izugarria izan da.\nY. G.: Emaitza oso ona lortu dugu. Gainera, diskoak lehen grabatzen ziren moduan grabatu dugu, hau da, zinten bidez eta horiek digitalera pasatuz. Gitarraren bidez, erreanplifikazioa egin dugu eta ondoren soinua bilatu dugu. Horrekin soinu zikinak lortu ditugu eta bere horretan utzi ditugu, ez ditugu kendu. Horrekin argi uzten dugu artisau baten lana dela, eskuz egindako lan bat dela. Oso pozik gaude.\nJ.A. A.: Gainera, lehen diskoan nik nire bateria eraman nuen eta horrekin grabatu genituen abesti guztiak. Oraingo honetan berriz, bateriarako material gehiago lortu dugu eta abesti bakoitzarentzat tresna desberdinak erabili eta ondo prestatu ditugu.\nDisko berriaren parte izango den 'Harri' izeneko abestia aurretik entzuteko aukera izan dugu. Zergatik aukeratu duzue abesti hau?\nY. G.: Aurreko lanarekin gertatu zen, dena grabatu ostean, hauek entzun eta hortik erabaki genuela zein izango zen diskoaren aurrerapen kantua. Saiatu ginen abesti gehigarriena, desberdinena edo erritmo gehiena zuena aukeratzen. Hau da, jendearen arreta deituko zuena, eta hori aurkeztu behar genuenean gu ere horrekin erosoen sentituko ginena aukeratzen saiatu ginen. Oraingo honetan ordea, diskoa grabatu baino lehen, bagenekien abesti hau izango zela lan berri honen singlea. Bateriak erritmo biziak eta izugarrizko presentzia du bertan, ahotsaren melodia oso itsaskorra da eta momentu batzuetan gitarra bakarrik entzun daiteke. Nik uste, bion instrumentuak argi uztartzen direla eta ahotsa ere oso deigarria dela. Kantu honek benetan aurkezten gaitu.\nAurretik diskoaren azala ezagutzeko aukera izan dugu, baita biniloa ere. Biniloek modan jarraitzen al dute?\nJA. A.: Lehen diskoa pixka bat inertziaz atera zen. Hala ere, disko bat ateratzea ez da egunero egiten duzun gauza bat. Bigarren honetan, Harri aurrerapen kantua atera genuen uztailean, eta hortik hilabete batera Elkar argitaletxekoak etorri ziren guregana eta beraiekin kolaborazio bat egitea eskaini ziguten. Nolabaiteko koedizio bat sinatu genuen Elkarrekin, eta horren ostean, lan berria biniloan ateratzea planteatu ziguten. Hala ere, guk aurretik bagenuen biniloan ateratzeko ideia. Gaur egun diskoak oso gutxi saltzen dira, baita biniloak ere. Baina, jende asko dago bildumagile moduan biniloei garrantzia edo balore bat ematen diena. Polita dela iruditzen zaigu.\nYeray Gacon: «Oraingoan, diskoa grabatu baino lehen, bagenekien ‘Harri’ abestia izango zela ‘single’a»\nY. G.: Pertsonalki bi gauza daudela uste dut. Alde batetik, gure ametsa disko bat egitea zen eta hori lehenengoarekin lortu genuenez, bigarrengo honetan aurrerapauso bat eman eta binilo bat ateratzea pentsatu genuen. Lehen diskoarekin egia da biok sentsazio bera izan dugula. Alegia, jendeak geroz eta gutxiago entzuten ditu diskoak, egun plataforma guztietan entzun ditzakezulako abestiak. Familiak eta lagunek erosiko dizute, baina taldeari laguntza moduko bat emateagatik soilik, eta ez genuen hori nahi. Uste dut gaur egun biniloak erosten dituenak horiek bilduman jaso eta entzuten dituelako da. Beste kutsu bat ematen dio diskoari.\nBiniloa espeziala da.\nJA. A.: Ni duela gutxi hasi naiz biniloak entzuten, eta egia da esperientzia erabat desberdina dela. Disko txikia da, biniloa berriz handia. Azala erabat desberdina da, portada handi-handia duelako. Ireki eta barruan letrak dituzu, baita kantuen izenak ere. Biniloa atera eta garbitu egin behar duzu, disko-jogailuan ipini eta abestia aukeratu. Biniloa jartzen duzunean, entzuteko da. Hori da guk nahi duguna, gure diskoa entzuteko baita.\nProiektu berriari 'Koloreak' izena jarri diozue eta horiek diskoaren barruan aurkituko ditugula esan duzue. Nolako kantuekin egingo dugu topo?\nY. G.: Aurretik egin duguna mantendu dugu. Erritmoa eta distortsioa asko sartu, hau da, kantu gogorrak sartu ditugu, baita lasaiak ere. Gorabehera hori orekatu egin dugu. Gogorrak diren kantuak gogorragoak dira orain, eta lasaiak diren kantuak lasaiagoak izango dira. Nire ustez, bateriaren diskoa da, ia-ia. Izan ere, bateria erritmo oso bereziak daude. Hala ere, ahotsaren aldetik oso melodikoa ere izango da. Letra gogorrak ditu. Diskoa grabatu genuenean beste izen bat izan behar zuen. Aurreko lanari Loratu izena jarri genion, lan horren parte zen Loratu izeneko abestia oso lasaia eta goibela zelako, eta bigarrengo honetan ere disko honen parte den kantu lasai baten izena jarri nahi genion. Baina, entsegu egun batean, atsedena hartu eta Victorrek esaldi bat esan zuen diskoaren izenaren inguruan genuen ideia erabat aldatu zigula: «Este disco tiene muchos colores». Gainera, disko honetan ere badago abesti bat Koloreak izena duela. Beraz, biak begiratu eta momentu horretan diskoari izen hori jartzea erabaki genuen. Kanpoko pertsona batek gure kantuak entzun eta bere iritzia emanda sortu genuen izena.\nEta estiloaren aldetik? Zerbait desberdinarekin egingo dugu topo?\nJA. A.: Estiloak Habi izaten jarraitzen du. Hala ere, oraingo hau gogorragoa izango da zentzu askotan. Alegia, indarra eta distortsioren aldetik, baina baita letren eta sentimenduen aldetik ere.\nZeintzuk dira bertan jorratzen dituzuen gaiak?\nY. G.: Min?a, desamodioa, heriotza... Barneko ikuspegia eta autokritika asko dago ere. Ez dago gai nagusi bat, kantu bakoitza istorio bat da. Metafora asko sartzen saiatu gara. Adibidez, Harri abestiak ez du ezer zehatzik esaten, baina aldi berean, esanahi asko ditu. Harri hori edo hor dagoen arazo hori behar duzula aurrera egiteko, hau da, zerbait txarra eduki behar duzula zure bizitzan beti aurrera egiteko. Bide horretatik doaz kantu guztiak. Egia da baten bat badela esplizituagoa, hau da, hitz zehatz edo egoeraren deskribapen zehatzagoa egiten du, baina gehienak metaforak edo esanahi hori ezkutuan dute.\nJA. A.: Errealitatea islatzen duten abesti batzuk dira eta mezua hortik doa. Kasu honetan, Yeray igaro den egoera batzuen emaitza da, baina nire egoera ere izan daiteke, baita zurea ere edo pertsona askorena. Ez da esplizitua, Yerayk hori abestu eta zuk zure terrenora eraman dezakezu, hau da, bakoitzak esanahi desberdina ematen diogu eta berdin balio du.\nKolaborazioren bat entzuteko aukera izango dugu?\nY. G.: Hasiera batean kolaborazioren bat egiteko asmoa genuen, baina egoera honek ez digu utzi. Hala ere, aurrerago kolaborazioak egiteko aukera ez dugu baztertzen. Sorpresa asko ditugu.\nAurreko diskoaren antzera, honek ere zortzi kantu biltzen ditu. Kasualitatea edo zortzi zenbakiak zerbait berezia esan nahi du zuentzat?\nJA. A.: Erabat kasualitatea. Diskoa grabatzera joan ginenean, zortzi kantu soilik geneuzkan. Hasiera batean beste ideia batzuk genituen. Agian, lehenengo hiru edo lau abesti grabatu eta horiek epe motzera single moduan ateratzen joan. Baina, guk normalean bildumak kontsumitzen ditugu, hau da, ez dugu abesti bat entzuten eta abesti horren taldea definitzen. Guri talde horren disko guztia entzutea gustatzen zaigu talde hori gure gustukoa den edo ez jakiteko. Abesti bat atera, eta horrekin soilik taldea definitzen jakitea hotza dela uste dut.\nY. G.: Zuk ondo esan duzun moduan, aurreko diskoa ere zortzi kantu ziren. Horrek ere pixka bat markatzen zaitu. Agian abesti asko edo gutxi izango dira bilduma batean bildu eta horiek fisikoki aurkezteko garaian. Ez da izan ezer pentsatua.\nUdaran Villabonan eskaini zenuten kontzertuan disko berriko hainbat abesti entzuteko aukera izan zen. Zer moduzko kritikak jaso zenituzten?\nJA. A.: Oso ona. Hilabete dezente egon ginen jo gabe eta gogo handia genuen. Jendea oso pozik zegoen, eta abestiak asko gustatu zitzaizkien. Egia da lehenengo entzunaldian abestiak entzun eta gero ahaztu egiten zaizkizula, ez zara gogoratzen. Baina, oso pozik geratu ginen.\nOraingo honetan, webgune bat ere ireki duzue 'online' dendarekin. Zein da zuen asmoa?\nJA. A.: COVID-19aren kontu honekin, ez dakigu hemendik aurrera zer gertatuko den eta nola joango den gure etorkizuna; ez dakigu kontzertuak emateko aukera izango dugun, adibidez. Honekin, gure publikoarengana iristeko erreminta bat dela uste dugu. Azken finean, gure proiektua aurrera ateratzeko sostengua behar dugu, eta gure musika zabaldu nahi dugu. Hori dela eta, webgunearen bidez hori gauzatzeko aukera dugu. Gainera, salmentak baldin badaude proiektua pixkanaka forma hartzen joango da eta gauza berrietan inbertitzeko aukera ematen digu. Horrez gain, pre-order bat egitea erabaki dugu, horrek ere joko moduko bat sortu dezakeelako.\nY. G.: Ez dakigu berriro joko dugun. Jendeak internet bidez gure musika entzun, erosi eta edukia kontsumitu dezakeen leku bat izatea kriston aukera da. Gainera, ez dugu kanpotik egingo, hau da, guk ekoiztu eta eramango dugu.\nJA. A.: Autoekoiztuta egongo da. Izan ere, biok diseinatzaileak gara eta hori ere garrantzitsua dela uste dugu, guk erabakitzen dugulako gure edukiarekin zer egin nahi dugun.\nDisko berria azaroaren bukaeran aterako dela esan duzue. Beraz, disko berria izanik, bira berria. Noiz entzun ahal izango dugu diskoa zuzenean?\nJA. A.: Durangoko Azokan joko dugu, abenduaren 5ean. Hala ere, aukera asko ditugu baina ez dago ezer zehaztuta.


Charles Darwin, agur eta ohore! - Elhuyar Aldizkaria\nBiziaren isilpeko (bizidunen estalpeko) guztiak erantzi nahiz, Beagle itsasuntzian abiatu zinen Ingalaterratik 1831.ean lurzabalari bira emateko. Gainerakoek beren liburutegiko beropean biziaren sekretuak ikertzen zituztelarik, zeuk aitonak bere Zoonomian eta Malthus jakitunak bere Essay on the principles of population liburuan bizidunez esanak ikusi nahi zenituen. Bost urte eraman ere lurrari ingurua emanez eta bost aste bakarrik Galapago irletan. Han hasi zen, ordea, ernatzen zure teoria zabala. Hemen bi ideia nagusi baizik ez ditut aipatuko, argazkiz lagundurik.\nLehenik transformismo-teoriak zioenez, aldakortasunaren asmoei esker (Bibliazaleek ere onartzen zituzten) arraza eta bizidun-mota berriak ager zitezkeen, inguruneak sorturik. Charles Darwinek hori ukatu egin zuen, ezen baldintza berdinak izan arren, arrazak leku mugatu batean baizik ez bait ziren agertzen. Darwinek kanpoko eraginez ez zirela agertzen zioen; barrukoaz baizik. Horretarako Galapago irlak argigarri izan zitzaizkion, han bizidunen aldakortasuna oso nabarmena zelako.\nDarwinentzat, beraz, ingurumenak ezin du berritasun onik sortu. Izadiak hautespen bat, aukera bat, egiten du, barrutik jasotako berritasunen artean hautatuz. Hona gure adibide bat: irla bakoitzean Opuntia landare-mota desberdina ikusi dugu, bakoitza hango giro desberdinera (baita hango sumendi-lur motara ere) egokitua. Hartu ditudan argazkietan hiru arraza agertzen zaizkigu Opuntia handia (hautsean), ertaina (zaborretan) eta epotxa (laba gogorrean). Noski, landare guztiak giro bati, ekosistema bati (ur, aize, lur, berotasun eta inguru berezi bati) egokitzen zaizkio edo bestela galdu egiten dira. Beraz gure ingeles jakintsua ekologia bakun eta arrunt baten aita dela esan dezakegu.\nOpuntia txikia edo epotxa\nBigarrenik, Malthusen gogamena —izadiak ahulak galerazten dituela— gure jakintsuari bidaia egiteko sustatzaile gertatu zitzaion. Bost urtez itsaso eta lehorreko ibilaldi luze hartan probaz baieztatu zuen pertsonentzat adina animalientzat balio duela legeak, Izadiaren hautespen-teoria zorrotzagotuz. Geuk ere, Galapagoetan —ehiztaririk ez biztanlerik, ez dagoen lekuetan— ikusi dugu errukirik, urrikalmenik gabe, traketsa, argala, narrioduna, akastuna baztertua dela (argazkian dakusazue itsas otsokumea hiltzen ari).\nMalthusek sortu zuen esaldia geroztik biologoen artean eztabaidatu arren, hizkuntzan, hizkuntzetan sartu da; alegia, lurzabal honetan Struggle for life edo Bizirako borroka dela bizidun guztien lege, indartsuena, trebeena edo antzetsua aukeratzen duena. Darwinek dioenez, aukera hori emeek animalia arra hautatzen dutenean egiten da alde batetik, gero, jaio ondoren izadiak ere bere aukera dagielarik. Aurreko artikuluan argazki batean “ezkongabeko” itsas otsoak agertzen ziren, ezen zahartxeago eta indartsuago ziren eta diren otso arrek, “hagin eta ausiki” bidez beren monopolioa edukitzen bait dute.\nItsas otsokume argala hiltzen.\nGizakiak tartekatzen garenean, ahulak ere gorde eta salba genitzake —hala egiten dugu geure buruekin, protesidun arrazak sortuz, ni horien artean nagoelarik—. Nekazaritzan eta abelazkuntzan izadiak aukeratzen ez dituen ezaugarriak hobesten ditugu (haragia, esnea, fruta hobetuak). Izadiak ordea bere hautespenarekin eredu ertain bat atxikitzen du.\nDarwinek ez zekizkien bere garaian genetikaren berriak; ezta geroztik mikromolekulen kimikak erakutsi dizkigunak ere, baina haren urratsa ausarta eta handia izan zen eta omenaldiz argazkietan agertzen diren Darwin sumendia eta Darwin aintzira badaude Isabela irlan. Jakituna ohoratzeko ikuspegi bitxi eta ederrenak aukeratu diozkiote. Garai batean kristauek bere teoria oker ala zuzen ulerturik oztopo egin zioten, Estatu Batuetan debekaraziz, baina Bibliak neolitos garaiko jakintza bakunaz ekarri ziguna aldatzeko eta hobetzeko garaia zen. Azken urteetako aurkikuntzek mikrobiologiaren ekarpenaz bizidun guztien artean lokarria badagoela ziurtatu digute, nahiz eta gizakiek biziaren zuhaitzean adarrik arraroena —nahiz txarrean nahiz onean— sortu eta jarraiki dugun.\nGalapagoetako eredua, noski, ederra da. Zoritxarrez txikiegia ere bai, ezen urte guztiz Amazonia, Kongo edo Europan bizidun-mota larregi behin-betirako desagertzen bait da, gizakiak garapenaren izenean eta gehienetan alferretan egiten duelarik. Giza adimena bi ahoko ezpata delako, sarri alde txarrenetik erabiltzen da, adimena sena baino kaltegarriago gerta daitekeelarik. Galapago irlei lurzabalaren oasi jarraitzea opa diegu, giza-harrokeriaz makinek bizidunen lekua hartzen duten garaian.


Bi Zaldi hirukotearen emanaldia gaur Hondarraitz kantinaren aurrean | El Diario Vasco\nBajo-debaBi Zaldi hirukotearen emanaldia gaur Hondarraitz kantinaren aurrean\nBi Zaldi hirukotea arituko da gaur Hondarraitz kantinaren aurrean.\nAsteartean Dama Beltzak taldekoak arituko dira 20:30ean\nGORRITIBEREAMUTRIKU. Domingo, 11 agosto 2019, 09:16\nZuzeneko musika emanaldiek pisu berezia dute aurtengo udaran Mutrikun, bereziki igerileku eta hondartza inguruan, izan ere Alkolea eta Hondarraitz kantinek programazio propioa prestatu bai t dute. Gaur arratsaldeko 20:30etik aurrera Bi Zaldi hirukotea arituko da Hondarraitz aurrean; euskaraz bertsioak egiten hasi eta beraien lan propioak egitera pasatu diren zaldibiarrak, baina beraien estilo intimista galdu gabe. Joan zen urteko Abendurock-en aritu ziren Mutrikun, eta gogo berezi bat utzi zuten gainera.\nEz dira hor amaituko emanaldiak, asteartean Dama Beltzak taldekoak arituko bai dira; hurrengo igandean, Izaki Gardenak taldeko burua den Jon Basaguren; abuztuaren 21ean, Chuchin Ibañez eta Los Charros mariatxiak; abuztuaren 23an, Rojo Cancionero saioa eta bukatzeko abuztuaren 30ean, 'Lou' dokumentala eskainiko dute. Alkolea kantinan berriz bi saio izan dira dagoeneko, biak ere jendetza batu dutelarik, urrutira joan gabe joan zen ostegunean Asier Gozategi eta Lazkaoko trikitilariak eskaini zutena. Hurrengoa abuztuaren 15an izango da Space Jam taldearekin; abuztuaren 22an, Garoa arituko da bere taldearekin baita; abuztuaren 29an Olana Liss arituko da eta irailaren 7an Melissa and the Jacks herritarrak.\nMaalako Gune Askea aúna fiesta y reivindicación en su programa\nFichero de pisos vacíos en vacaciones\nHerri kirolak izango dira Andra Mari eguneko ikuskizun nagusia Lon Apraiz, sariduna


PuntuSoziala 2016-2017: Basherri Sarea - PuntuSoziala\nPuntuSoziala 2016-2017: Basherri Sarea\nBasherri Sareak Gipuzkoako Kontsumo talde eta kooperatibak barnebiltzen ditu. PuntuSoziala egitasmoaren lehen irabazle gisa aukeratu genuen gizartean eragin zuzena izateagatik, komunikazio arloan gabezia garrantzitsuak zituelako, hauek gauzatzeko baliabide urriak zituztelako eta bultzada baten beharra ikusten zitzaielako. Urtebetez honako arloak landu genituen:\nProiektua aurkezteko balio duen bideo korporatiboa grabatu eta editatu genuen. Horretarako, Asteasu, Beizama eta Irunen grabazio saioak burutu eta edizioan elementu dinamikoak txertatu genituen. “Zein dira Basherri Sareko talde guztiok partekatzen ditugun eta gure taldeen erdigunean jarri nahi ditugun irizpideak?” galderari erantzuna ematen saiatu ginen.\nSare sozialen estrategia bat garatu genuen. Honen helburua sare sozialetan eraginkorragoak izatea zen. Lehen pausua Basherri Sareko arduradunarekin egoera aztertzea izan zen, sare sozial hauen hartzaileak aztertu eta helburuak definitzeko. Horren ostean, estrategiaren garapena burutu genuen eta, azkenik, emandako irizpideak abian jartzeko formazioa eskaini.\nUrtebeteko lanketa amaitzeko, mailing kanpainak egiten ikasteko formazioa eskaini genion Basherri Sareari.\nEdizioaren laburpen bideoa\nLaburpen bideo bat osatu genuen Basherri Sareko Ioanaren laguntzaz, urtean zehar egindako lanketa azaldu eta hurrengo edizioaren izen-emateak sustatzeko.


Gasteiztarrak Arraun The World 2017 - argazki lehiaketa - Oihaneder Euskararen Etxea\n» Albisteak » Gasteiztarrak hirugarren urtez, Arraun The World!\nGasteiztarrak hirugarren urtez, Arraun The World!\nEgilea: Oihaneder Euskararen Etxea Gasteizko Kafe Antzokia abuztua 20, 2017 Iruzkinik gabe\nAbian da hirugarren urtez Gasteiztarrak Arraun The World udako argazki-hizki lehiaketa. Iaz bezala, Oihaneder Euskararen Etxeak eta Gauekoak-ek elkarlanean antolatu dute, hainbat eragilerekin batera. Proposamena: 2017ko udan munduan zehar eginiko bidaia argazki eta hitzen bitartez kontatzea. Ohiko sariez gain, aurten Publikoaren Gazte saria ere izango da.\nGasteiztarrak Arraun The W orld udako argazki-hizki lehiaketa 2017ko ekainaren 21etik irailaren 21era bitartean egongo da abian, biak barne.\nIazko emaitza ezin hobea ikusirik, Oihanederren eta Gauekoak-en arteko lankidetza berrestea eta gazteen parte hartzea zabaltzeko aukerak hobetzea adostu da.\nEra honetan, parte hartzeko bi modu izango dira:\n1.-Argazki-hizki lehiaketa: hogei argazkidun argazki-sorta aurkeztu behar da eta argazki-sortari eta argazki bakoitzari euskarazko izenburua jarri. Horrekin batera, egindako bidaiaren azalpen laburra bidali behar da oihaneder@oihaneder.eus 18 urtetik gorako pertsonei zuzenduta.\n2.-Publikoaren gazte saria: bost argazki igo behar dira Instagram-era egindako bidaia deskribatzen duen euskarazko izenburuarekin batera. Horrez gain, #GAW2017 traola erabili eta @gauekoak eta @oihanedereuskararenetxea aipatu beharko dira. 16 eta 30 urte bitarteko gazteei zuzenduta.\nArgazki-hizki lehiaketara aurkeztutako lanen artean lau argazki-sorta sarituko dira, 250 € sorta bakoitzeko. Saritutako lanen egileek abenduan Durangoko Euskal Liburu eta Disko azokan asteburu pasa irabaziko dute: 2 pertsonentzako bi gautako egonaldia Durango ondoko Garaiko landetxean (150 €) eta azokan gastatzeko 100 €ko bonoa.\nInstagram bidezko Publikoaren Gazte Sariari dagokionez, “atsegin” gehien dituen argazki-sortak irabaziko du eta bere egileak Durangoko azokan gastatzeko 100€ko bonoa izango du saritzat. Aurten beraz 16-30 urte bitarteko gazteek bi modutara hartu ahalko dute parte: 20 argazki eta bidaiaren azalpen testua e-postaz bidaliz, edo Instagram-era 5 argazki igoz.\nUdazkenean argazki-hizki lehiaketan saritutako lau argazki-sortekin erakusketa egingo da Oihaneder Euskararen Etxean. Berrikuntza gisa pantaila digital batean lehiaketara aurkeztutako argazki guztiak ikusi ahal izango dira.\nHorrekin batera, lau irabazleek aurkezpen publikoa prestatu beharko dute argazkien bitartez egindako bidaia kontatzeko. Aurkezpenak Gasteizko lau auzo desberdinetan antolatuko dira, euskararen normalizazioaren testuinguruan lan egiten duten GEU, Sarburu eta Zizta elkarteekin elkarlanean.\nLehiaketaren oinarriak: Oinarriak_GasteiztarrakArraunTheWorld_2017


Legegintzaldi berria | EA - Eusko Alkartasuna\nHasiera » Giza Eskubideak » Legegintzaldi berria\nArgitaratua honek egina: Prentsa Bulegoa data Api 14, 2005 honetan: Giza Eskubideak\nMartin Aranburu Karrera Gainerako munduko zonetan ez bezala, ezinezkoa da Euskal Herriko giro politikoa errutinazkotzat jotzea, eta jakina da honezkero Euskal Herrian, edozein ikasturte politikotan, aldaketa politiko franko ikus dezakegula.\nDatorren legegintzaldiaren garrantzia egunerokotasunak erabakiko duen arren, ukaezina da interesdun elementu asko izango ditugula datozen hilabeteetan; nagusia, gatazka politikoa gainditzearen inguruan hainbat euskal alderdik izango duten jokaera.\nEz dut uste igandeko hauteskundeetan aldaketa nabarmenik egongo denik gaur egun ezagutzen dugun legebiltzarreko konposaketari erreparatuz gero. Orain artean Jaurlaritzan izan diren alderdiek legebiltzarrean 36 boz zituztela kontuan hartuta, gehiengo absolututik gertu egongo dira ziurrenik; izan ere, lau urtean lortutakoaren emaitzarekin aurkeztuz hautesleriaren erantzun ona izango baitute. Hirukoak gorakadaren bat izango duela uste dut, eta, beraz, elkarrekin lortutako eserlekuen batura eginez gero, gehiengo absolutua lortzeko beharrezkoak diren hogeita hemezortzi eserlekuetatik gertu izango dira.\nEzker abertzalearen presentzia orain artekoaren antzekoa izango da ziurrenik. Pentsamendu hori ordezkatzen duten aukerek lor dezaketen eserlekuen batura ziurrenik zazpitik gertu izango da, orain arte legez, eta Aralar alderdiak presentzia lortuko ote duen argitu beharreko zalantza handiena izango da.\nKonstituzionalismoaren esparruan gertatuko dira aldaketa handienak. Lehendabizi, Unidad Alavesak oso zaila du ordezkaria lortzea, ondorioz, Arabaren foraltasuna aldarrikatu eta defendatzen zuen sentsibilitate politikoa desagertu egingo da, eta PPren planteamenduetan disolbatu. Halere, PPren eta PSEren arteko lehia da argitu beharreko zalantzarik handienetakoa. Indartsuari boza emateak funtzionatzen du hautesleria konstituzionalean, eta, beraz, gaur egun indartsutzat jotzen den aukera konstituzionalista gainerako alderdi ez abertzaleen bizkarraren gaineko gorakada izatea da logikoena. Kasu honetan, PPren beherakadaren ondorioz PSE haztea. Hala gertatzen bada, Zapatero jaunak Euskal Herrirako duen planteamenduak baldintza garrantzitsu bat lortua izango du: bere bozgorailu politikoak, PSEk, presentzia politiko nabarmena izatea. Arestian esandakoa gertatu ezean, hots, PPk ordezkaritza mantentzen badu, euskal negoziazio maila bitxia onartu beharko du Zapaterok: bere ordezkariek presentzia minimoa dutenekoa. Inola ere ez, Zapaterok buruan darabilen planteamendua.\nIgandeak argituko ditu zalantzak. Dena delakoa, egin dezagun denok gure hautua. Denek baitaukagu iritzia. Eman dezagun, bada.


ESKOLA GARRAIOA - AITA LARRAMENDI IKASTOLA\nZerbitzu diskrezionala, La Salle Berrozperekin batera.\nOrdutegia eta geltokiak, HEMEN\nErabiltzaile finkoa izateko dokumentu bat jaso behar da idazkaritzan eta, sinatu eta gero, bertan entregatu (ikus dokumentua, HEMEN).\nIzena ematen denetik ekainera artekoko konpromisoa hartzen da.\nEskatzen diren bidaiak ekainera bitarte kobratuko dira, baita zerbitzua erabiltzen ez bada ere.\nBidaia bakoitzeko 1,40 € ordainduko da.\nEskaera bezperako 13:30ak baino lehen egin behar da.\nBidaia bakoitzeko 2 € ko ordainduko da.\nZalantzarik izanez gero, jarri harremanetan Bazkardoko koordinatzailea den Maialen Santa Kruz-ekin: msantakruz@andoainikastola.eus.


Numerologia | Abendua 2021\n9. arimaren premia\nBa al dakizu zure arimak mundu honetan ezer baino gehiago irrikatzen duena? Edo zerk bultzatzen du inoiz hartu duzun erabaki garrantzitsu bakoitza? Ez kezkatu ez badakizu. Numerologiak zure arimaren nahiarekin harremanetan jartzen lagun zaitzake. Nola funtzionatzen du numerologiak? Matematikaren arteko lotura mistikoa dago ...\nModu berean, zure izar zeinuak zure nortasuna eta izaera ezaugarriak ulertzen laguntzen dizu, bizitza zenbakien zenbakiek ere egiten dute bizitza. Zure zenbakia zein den jakiteak hobeto ezagutuko duzu bizitza honetan duzun papera, zure balioak, bazkide egokiak, karrera aukerak eta baita ...\nBizitza Bidea 9. zenbakia\nBeraz, zure bizitza-bidea bederatzi dela aurkitu duzu, zure jaiotze-dataren arabera. Baina zer erakusten du zure zenbakizko taulako zenbaki esanguratsu honek zure inguruan? Beloa altxa dezake zure ezaugarri positibo eta negatibo batzuei, erakarriko dituzun ibilbideei eta baita ...\nEz dago zure bizitza-bidea baino zenbaki indartsuagorik. Zenbakien zenbaki honek zure nortasun ezaugarri bereziak erakusten ditu, onak eta txarrak, eta bizitza honetan izango dituzun erronken deskribapena ematen dizu. Egokituko zaizkizun karrerak ere erakusten dizkizu ...\nSoul Urge 1 zenbakia\nAntzinako zibilizazio askok, egiptoarrak eta maiak barne, zenbaki sistemak erabiltzen zituzten Unibertsoa sakonago ulertzeko. Pitagoras greziar matematikariak uste zuen guztia zenbakia dela edo Jainkoa zenbakia dela. Numerologia sistema desberdinak daude gaur egun arte. Horien artean, Kaldear sistema, Abjad sistema eta Txinako ...\nSoul Urge 6. zenbakia\nBa al dakizu zure arimak beste ezer baino gehiago irrikatzen duena? Ba al dakizu zergatik sartu zinen bizitza honetara? Edo zein bide ekarriko dizu zoriontasun eta betekizun gehien? Numerologiak galdera horiei guztiei erantzuten lagun dezake. Pitagoras greziar matematikariak uste zuen guztia, baita Jainkoa ere, honela adieraz zitekeela ...\nNumerologian, guztiok daukagu gure burua eta inguratzen gaituen mundua hobeto ulertzen lagunduko digun bizitza-bidea. Zodiako zeinuaren antzera, zure bizitza bidearen zenbakia zure nortasunaren eta zure izaeraren ezaugarrien irudikapena da. Numerologia-taula eta zure bide-zenbakia ulertzeak nabigatzen lagunduko zaitu ...\nArima premia 3 zenbakia\nBa al dakizu zergatik sartu zinen bizitza honetara? Ba al dakizu zure arimak ezer baino gehiago irrikatzen duena? Edo nolako bideak zoriontsu eta beteko zaitu bizitza honetan? Haurtzaroan, agian kutsua izan zenuen. Baina, hazten, badaude ...\nNumerologian, zure urtebetetzea eta zure jaiotze izena zure bidaia eta bizitza esperientzia mapatzeko erabil daitezke. Biak kalkuluan erabiltzen dira zure nortasuna, arimaren gogoa edo bizitza-bidea aurkitzeko. Numerologia azterketa esparru zabala da, eta numerologo maisuek ikuspegi sakonak eman ditzakete. Pentsatzen da ...\nBizitza Bidea 22. zenbakia\nNumerologian, 11, 22 eta 33 zenbaki maisuak deitzen dira. Zenbaki bikoitzeko zifra hauek potentzia zenbakiak bezala ere ezagunak dira garrantzi berezia. Zenbakien taulan zenbaki maisuren bat baduzu, zortea duzu! Baliteke zure bidean ahalegin gehigarria egitea. Zure jaiotze dataren arabera, ...\nSoul Urge 11. zenbakia\nZenbakiek Unibertsoari buruzko egia liluragarriak ager ditzakete. Numerologia da zenbaki horien azterketa. Numerologia sistema asko daude munduan gaur egun. Horien artean, Txinako numerologia, Kaldeea, Abjad eta Pitagorea sistemak daude. Numerologiak zure bizitzako funtsezko alderdiak kalkulatzen lagun zaitzake. Adibidez, zure ...\nZor Karmikoa 14. zenbakia\nZenbakiak gure bizitzako guztiaren zati ugari dira. Oinarrizko lurrean daude, zenbatzen eta neurtzen laguntzen digute. Zeregin metafisikoa ere badute. Zenbakien esanahia erabiliz gertaeren eta patuaren eta pertsonen arteko jainkozko loturak ikus ditzakegu. Numerologia da ...\nSoul Urge 4. zenbakia\nZenbakiek Unibertsoari buruzko egia garrantzitsuak dituzte. Pitagoras greziar matematikariak uste zuen guztia, baita Jainkoa bera ere, zenbaki gisa adieraz zitekeela. Numerologia sistema asko daude gaur egun munduan zehar. Horien artean, Kaldeen sistema, Abjad sistema eta Txinako numerologia daude. Baina sistema pitagorikoa izaten jarraitzen du gehien ...\nSoul Urge 7. zenbakia\nBa al dakizu zure arimak munduko beste ezer baino gehiago irrikatzen duena? Edo zerk bultzatzen ditu bizitzako erabaki garrantzitsuenak? Numerologiaren antzinako zientzia mistikoak galdera horiei guztiei erantzuten lagun diezazuke. Numerologiak zure 'arimaren premia-zenbakia' zure jaiotze izena erabiliz ezagutzen lagun zaitzake ...\nBeraz, bizitzako 7. zenbakia zara. Numerologian, zure bizitza-bidea zenbakia zure jaiotegunetik kalkulatzen da eta zure taulako zenbaki garrantzitsuenetako bat da. Azken finean, zure nortasuna, zure ibilbidea eta harremanak ezagutzeko aukera ematen dizu. Zure mapa jarraitzeko mapa eskaintzen du ...\nNumerologiak dio zure izenaren eta jaiotze dataren atzean dauden zenbakien bibrazio energetikoak zure bizitzako alderdi desberdinetan eragina duela. Adibidez, zer bide aukeratuko duzu bizitzan. Nolako energia emango duzu. Zer kargu izango dituzu. Eta zer modutan lortuko duzu arrakasta. Beste hitz batzutan,…\nBizitza bidea 11. zenbakia\nNumerologian, zure bizitza bidearen zenbakiak bizitzeko planoa ematen dizu. Pertsona gisa nolakoa zaren jakiteko aukera ematen dizu, baita zure ibilbidean, harremanetan eta aisialdian egiten duzunean ere nabigatzeko. Bizitza bidearen zenbakiak ezagutzeko, behar duzun guztia ...\nDestiny zenbakiaren kalkulagailua\nIdatzi zure izen osoa jaiotzean zure patuaren zenbakia kalkulatzeko eta zer esan nahi duen jakiteko.\n2. nortasun zenbakia\nInoiz pentsatu al duzu zer ager diezazukeen numerologia irakurketak? Asko da. Adibidez, 2. zenbakiko nortasuna zarela ikas dezakezu. Hori zer den ez badakizu, pentsa ezazu 2 motako eneagrama bat, baina gehiago oinarrituta zenbakien azterketan. Hori da numerologia ...\nSoul Urge 5. zenbakia\nGutako bakoitzak dei berezia du. Gure arimaren sakonetik datorren irrika da eta pertsonen artean aldatzen da. Arimak beti gogoan du zer lortu edo bizitzera iritsi ginen bizitza honetan. Ba al dakizu zein den zure deia? Ez kezkatu ahaztu baduzu ...\nmaitasunaren esanahi espirituala\nzure nahia% 100ean nola gauzatu\nsegi 33. zenbakia ikusten\namestutako hortzak erori ziren\naire eta ur seinaleen bateragarritasuna


Autonomiek 121,9 milioi euro jasoko dituzte nekazaritza- eta abeltzaintza-programak garatzeko | Consumer\nAutonomiek 121,9 milioi euro jasoko dituzte nekazaritza- eta abeltzaintza-programak garatzeko\nBesteak beste, abeltzaintzako sektoreen kalitatea eta trazabilitatea hobetzeko erabiliko dira funtsak.\nNekazaritza eta Landa Garapeneko azken Konferentzia Sektorialean, Ingurumen eta Landa eta Itsas Inguruneko Ministerioa (MARM) eta autonomia-erkidegoetako kontseilariak bertan zirela, autonomia-erkidegoen artean 121.904.508 euro banatzea erabaki zen, nekazaritza-, abeltzaintza- eta nekazaritza-elikagaien programak gauzatzeko. Kopuru horretatik, 86.712.055 euro abeltzaintzaren arloko jarduketa lerroetarako erabili dira, 29.973.783 euro nekazaritzako programetarako eta 5.218.670 euro nekazaritzako elikagaien industriarako.\nFuntsek abeltzaintzako sektoreen kalitatearen eta trazabilitatearen hobekuntza finantzatzeko balioko dute, baita animalien gaixotasunak kontrolatu eta erauzteko estatuko programetarako eta ardi eta ahuntz ekoizleen elkarteetarako ere. Funts horien zati bat fruitu oskoldunen eta algarroben sektorea hobetzeko, izurriteen aurka borrokatzeko eta zitrikoen sektorea hobetzeko ere esleitu da.\nGainera, erlezaintza sustatzeko, 1.896.172 euro transferitzea erabaki da. Kopuru hori Abeltzaintzako Ustiategien Erregistroan (REGA) oinarrituta erregistratutako erlauntzen kopuruaren eta autonomia-erkidegoek aurrekontuan duten eskuragarritasunaren arabera banatu da.\nAbeltzaintzako programei dagokienez, 20.097.020 euro banatu dira, abeltzaintza-sektoreen kalitatea eta trazabilitatea hobetzeko. Horietatik 9.420.000 arraza autoktonoak erregimen estentsiboetan ekoizteko sistemak sustatzeari dagozkio, eta 3.691.294 euro ardi- eta ahuntz-azienda identifikatzeko sistemaren osagaiak finantzatzeari (belarrietako markak eta identifikazio-agiriak). Kapitulu honetan bertan, 3.509.800 euro bideratu dira esnetarako behien ustiategietan ekoitzi eta bildutako esne gordinaren kalitatea hobetzeko laguntzetarako, 1.501.200 euro ardi- eta ahuntz-esnearen kalitatea hobetzeko, 1.000.000 euro animalia-jatorriko nekazaritzako elikagaiak ekoizteko laguntzetarako eta 974.726 euro behi-azienda identifikatzeko.\nEETak eta animalien beste gaixotasun batzuk kontrolatzeko eta erauzteko Estatuko programetarako, 14.477.217 euro banatu dira. Horien artean daude behi-tuberkulosiaren, behi-bruzelosiaren, ardi- eta ahuntz-bruzelosiaren, ahuntz-tuberkulosiaren, salmonelosiaren, behi-entzefalopatiaren eta behi-entzefalopatiaren diagnostikoa egin ondoren nahitaez hil beharreko kalte-ordainak. Mihi Urdinaren gaixotasunagatik hiltzen diren animalien kalte-ordainak ere sartzen dira.\nNekazaritza-programetarako, 29.973.783 euro banatu dira, guztira, fruitu oskoldunen eta algarroboen sektorea hobetzeko, izurriteen aurka borrokatzeko, zitrikoen sektorea hobetzeko, lupuluaren sektorea hobetzeko, teknologia berriak sustatzeko, izurriteei aurrea hartzeko, talde fitosanitarioak sustatzeko, landare-barietateen kalitatea hobetzeko, nekazaritza-elkartegintza sustatzeko.\nanimalia-gaixotasunak erlezaintza identificación-eu trazabilitatea


barren.eus - Hiru koronabirus kasu berri atzeman dituzte Elgoibarren azken orduetan\nHiru koronabirus kasu berri atzeman dituzte Elgoibarren azken orduetan\nArgitaratua: 2020-07-17 12:50\nOsakidetzaren azken txostenaren arabera, beste hiru kasu positibo berri baieztatu dituzte Elgoibarren, PCR bidez.\nJaurlaritzako Osasun Sailak argitaratu duen azken txostenaren arabera, PCR bidez hautemandako kasu berriak 68 dira (4 Araban, 26 Bizkaian, 35 Gipuzkoan eta 3 EAEn erroldatuta ez daudenak). Atzo, uztailaren 16an, 5.614 PCR proba egin zituzten.\nDebabarrenako zenbait herritan gorakada izan dute atzemandako kasuek. Eibarren nabarmena da positiboen ugaritzea. Azken orduetan hamar kasu berri atzeman dituzte. Jaurlaritzak murrizketak ezarri ditu Eibarko ostalaritzan, Zarautzen eta Tolosan egin duen era berean. Horrez gainera, herritarrak test masiboak egiten hasi dira Eibarko Ospitalean.\nErmuan beste bi positibo berri detektatu dituzte, eta esan moduan, hiru dira Elgoibarren azken 24 orduetan atzemandako kasu berriak. Honenbestez, joan den zapatutik gaur arte zazpi Covid19 kasu atzeman dituzte Elgoibarren, PCR bidez egindako probetan.


Xabier Amuriza: "Errealitateak eman ez didan eta eskatu ezin diodan garaipena literaturan lor dezaket" | 111 Akademia\nXabier Amuriza: “Errealitateak eman ez didan eta eskatu ezin diodan garaipena literaturan lor dezaket”\nHogeita sei liburu idatzi dituen norbait aurkeztea ez da erraza. Ezta hirurogeita hamazazpi urte dituen pertsona baten bizitza zabala eta oparoa elkarrizketa batera mugatzea ere. Xabier Amuriza (Etxano -gaur Amorebieta-Etxano-, 1941) oraingoan ere bere bizitzako gertaera batean oinarritu da bere azkeneko eleberria idazteko: Neska bat leku inposiblean (Elkar).\nEleberri honetan zure bizitzako pasarte garrantzitsu bat kontatu duzu.\nBerez ez da ziklo baten barruan agertu, baina nik ziklo baten barruan bosgarrentzat kontsideratzen dut. Ziklo horretan, bizitzaren aroetara joan naiz, eta aro bakoitzean zerbait zentrala hartzera. Dinosauroak horizontean aurkeztu nuenean esan nuen: “Ni Proust zale handia naiz, eta beharbada kalitatez ez baina kopuruz berdinduko dut”. Proust askotan irakurri dut. Hark Denbora galduaren bila egin zuen bezala honek ere pixka bat darama halako kronologia bat. Nik banaketa bat egin nahi nuen, ikusi edo bizi izan dudana aro batzuetan banatuta jarri, eta kartzelakoa halako hurrenkera batean dator. Zikloaren izena zen Joan ziren.\nTunelaren istorioa aipatzen duzu.\nBai, baina istorio bat kontatzeko orduan kriterioak oso inportanteak dira. Nik badakit tunelarena egia izatetik aparte, ihes egitea argumentu unibertsala dela, bai kartzeletatik, bai zerbaitetik. Beraz, banekien tunela argumentu handia dela, baina ez daukat helburutzat kronika bat egitea: nire helburua da kontaketa literarioa eta kontaketa bikain bat egitea, arte on bat.\nNola lortu duzu?\nAlde batetik kontaketa hori dago, tunelarena, eta gero erantsi diot neskaren fikzioa, eta hori ondo eramaten saiatu naiz. Hizkuntza aldetik ere kontaketa on bat egin nahi izan dut, kontaketa artistiko bat, argumentu on bat idazle txepel batek txepeldu baitezake, eta argumentu txepel batetik idazle onak atera dezake izugarrizko kontaketa. Nik banekien argumentu ona neukala, baina horri eman behar zaio indarra, eman behar zaio bizitasuna, eman behar zaio progresioa eta eman behar zaio intentsitatea. Eta horiez guztiez gain fikzio horri eman behar zaio sinesgarritasuna: neska bat han sartzeak ez du gauza arbitrario bat izan behar. Ez bada sinesgarria edo gertagarria, ez du balio. Alde horretatik ni ez naiz errealismo magikoaren aldekoa. Dena den, hasten bazara Samsa Kafkaren Metamorfosia-n bezala, “labezomorro bihurtu naiz” esanez, hortik aurrera badakizu non zauden. Baina zu egia bat edo errealitatea kontatzen hasita, hor sartu ezin diren gauzak txertatzea nik ez dut literariotzat. Nire erronka hori izan da.\nIzenburuak zalantzak sortu ditu?\nBueno… Galdetu didate: “Zergatik ez duzu jarri Neska bat leku ezinezkoan?”. Ezinezko eta inposible ez dira berdinak. Hitzek balio duten edo ez ikusteko hitzen mikroklima hori aztertu behar duzu. Posible eta inposible hitzek pentsamenduan, filosofian, zientzian… historia luzea daukate, eta konnotazio luzeak dauzkate. Mundu posiblea esaten baduzu, zer da, mundu ahalezkoa? Nik inposible nahi nuen. Horrek konnotazio filosofiko, teoriko denak dauzka, ezinezkoak ez dauzkanak. Lexiko aldetik hutsune ikaragarriak dauzkagu eta horrek inprezisiora eramaten gaitu.\nZein izan dira zure maisuak?\nHasi ginenean, balio literarioen bila baino gehiago euskararen bila gindoazen gu, eta euskal nortasunaren bila, eta hori zen gure eskakizuna eta gure borroka. Niri, adibidez, inpresio handia egiten zidan Orixeren Euskaldunak-ek, euskararengatik, oso zaila baitzen. Gero mundu hura ikusi nuen gezurrezkoa zela. Ni baserrikoa nintzen, banekien baserriko bizitza ez zela horrelakoa, han agertzen den modukoa, baina han ematen zion forma harekin nik ebasio hori sentitzen nuen. Axular hartu nuenean ere inpresio izugarria egin zidan. Ia 24 urterako euskaraz oso alfabetaturik nengoen. Seminarioan baziren gaztelaniaz literatura unibertsaleko liburuak eta han Espainiako klasikoak irakurtzen genituen. Kixote 17 urterekin irakurriko nuen eta honek ere inpresio izugarria egin zidan.\nEta erdal idazleak?\nProust asko gustatzen zait, Kafka zer esanik ez. Kartzelan irakurri nuen 100 años de soledad eta inpresio izugarria egin zidan, García Márquezen gerokoek ez hainbeste. Eta poesiari dagokionez, seminarioan irakurri genituen poeta frantsesak ere, espainolak, euskarazkoak… Aresti ezagutu nuen, gainera; lagunak ere baginen. Arestiren poesia eta nirea oso diferenteak izanik, badugu antzekotasunik… Aresti ez zen poeta lirikoa eta ni ere ez. Hurrengo poemategirik egiten badut, ikusiko da lirismotik gutxi daukala. Arestik ere lirismo gutxi zeukan.\nEuskarara itzultzen saiatu zinen lehenengo liburua Jorge Manriquerena izan zen.\nBai, Coplas a la muerte de su padre. Ederra zen, eta pentsatu nuen: “Hau euskaratu egin behar dut”. Baina ikusi nuen ezin zela eta dezepzio handia hartu nuen.\nGero deskubritu nuen zer gertatzen zen. Kontua luzea da, baina euskaraz aditza tramankulu handiegia da, izugarrizkoa, eta aditza trinkoa tokatzen ez zaizunean, aditzak berak okupatzen dizu espazio gehiena. Hasteko hori. Eta gero deklinabidea daukan moduan edukita, hitzak ez zaizkizu errimatzeko gelditzen, mugagabean izan ezik, eta horiek oso gutxi dira.\nNola hasi zinen literaturan eta euskararen munduan?\nSeminarioan nengoenean, 15-16 urterekin zerbait irakurtzen banuen, Julio Verne eta horrelakoak izaten ziren, denbora pasa, baina inolako asmo eta kontzientzia literariorik gabe. Behin 16 urtetatik aurrera, ni bezala, beste batzuk piztu ginen, gure kontzientzia hartu genuen eta orduan gure lehentasuna zen euskara bera lantzea, euskal kontzientzia eta horren inguruan datozen gehigarri guztiak: kontzientzia politikoa, kontzientzia nazionala, baina oso isilpean eta azpitik. Eta hortik hasi ginen, bertsoekin, euskarazko testuekin… baina euskararen kontzientzia, kontzientzia soziala eta politikoa, nahiz eta seminarioan egon, nonbaitetik etorri zen. Orduan izan zen inflexio bat, Euskal Herri osoan eta seminarioetan ere bai. Hortik hasi nintzen.\nZer sentitzen zara gehiago: poeta, idazle, bertsolari…?\nZer sentitzen naizen? Nik sentitu nahi nuke artista. Bertsolari bezala, adibidez, bertsolaritzak bi adar dauzka, oso ezberdinak. Ni bertsolaritzan bat-batekotik erretiratu nintzen. Eta gero bigarren adarra dago bertsolaritzan, hori bezain inportantea dena eta literarioan aurrera doana beti: bertso jarriak. Nik hor asko egin ditut, bai bertsoak, bai kantak, Mendian gora, adibidez. Hori egiten dudanean, horiek poemak dira, ez dira bertsoak. Ni noanean sorta bat egitera, ez noa bertsolaritzaren bat-bateko irizpide horiek jarraitzera, banoa poema bat egitera, neurtua eta errimatua, baina poema bat. Orduan, alde horretatik helburu literarioa da nagusi: arte bat egin nahi dut. Bat-batekoa artea da, baina beste osagarri batzuk ditu: jendaurrea, inprobisazioa… hori gustatu izan zait, baina horren emaitza ezberdina da. Nik bat-batean egin ditudan bertsorik onenak pilatuta sinbiosi bat egin ahalko balitz ere ez nintzateke ailegatuko Mendian gora-ren poemaren mailara, literarioki. Ezin da. Lehenengoan ateratzen dira txinpartak, ateratzen badira, landuta bazabiltza, baina zaila da gauza landu bat ateratzea. Baina zergatik ez da beste adarra poesia kontsideratzen? Zergatik ez datoz antologia poetikoetan bertso jarriak, poemak direnak?\nBat-bateko bertsolari bezala, bidea ez zen erraza izan.\nNi nahiko bertsolari polemikoa izan naiz, aldekoak eta kontrakoak sutsuak izan ditut. Hogeita hamabost urterekin atera nintzen kartzelatik, hogeita hamaseirekin hasiko nintzen plazan, eta orduan ezaguna nintzen beste motibo batzuengatik. Garai hartan apaizak Euskal Herrian Julio Iglesias baino popularragoak ginen. Etorri zen inflexio bat eta apaizak ere, talde handi bat, hor sartu ginen. Hori izan zen fenomeno sozial inportante bat. Beraz, nik karga hori guztia banekarren.\nKartzelan egona zinela ere jendeak bazekien.\nBai, jendeak ezagutzen zuen tunelaren kontua. Elizak eta estatuak egin zuten kartzela bat apaizak sartzeko, Zamorakoa, eta kartzela hori berezia izan zen. Mendebaldeko historian nik ez dut horrelakorik ezagutzen. 1976an egin nuen debuta eta orduan bertsolari karreradunik ez zegoen. Lopategi, esate baterako, nire aurrekoa, sakramentinoa izan zen, beraz kultoa zen; baina gainontzekoak bertsolaritza tradizionaletik zetozen eta nik bat-batean ekarri nituen esateko modu berriak. Bertsolaritzan hasi nintzenerako Egin-en ari nintzen lanean, hasieratik, zutabe bat egiten nuen. Orduan, idazle ere banintzen. Kartzelan Aldous Huxley-ren liburua ere itzulia nuen eta kartzelan klandestinoki ateratako Hil ala bizi ere bazebilen beste izen batekin. Alde horretatik ni ezaguna nintzen, eta pertsonaia polemikoa. Nik sentsazioa daukat apaiz izan nintzenean orduko herriaren aldetik estimatuago nintzela bertsotan hasi nintzenean baino. Bertsotan hasi nintzenean, nonbait, ez nintzen tradizionala… Nire proposamenak txokanteak ziren. Badirudi bertsolaritzan halako sakrilegio bat eginez sartu nintzela.\nBaina txapelak ere irabazi zenituen.\nBai, lehenengoa irabazi nuenean jende asko neukan alde, baita kontrakoak ere, eta pentsatu nuen: “Hau bada bertsolaria, aitormen hori lortu dut, txapela irabazi dudanez gero”, baina sektore handi batek kontra jarraitu zuen. Txapela irabazita atsekabe handi xamarrak irabazi nituen, jende kultoarengandik. Idazle kultuek postxalbadorismoaren dekadentzia eta horrelakoak aipatzen zituzten niregatik.\nZer irakurtzen duzu orain?\nGaur egun irakurri gutxi egiten dut, irakurtzeak denbora askoa baitarama, eta nik nahiago dut, geratzen zaidan bizitza zatiagatik, ona dela badakidan hori berriz irakurri, dudako bat irakurtzen hasi eta astebetean bueltaka ibili baino. Orain laster erabakitzen dut hori.\nIdazteko orduan ohiturarik baduzu?\nNormalean goizez gehiago idazten dut eta lehenengo zirriborroa orduan egiten dut. Gero bigarren lana da batez ere gozamena, lehenengoan hutsik baitzaude, arkitektura bat baduzu buruan, baina zirriborro nagusia egiten duzunean, gozamena gero dator, hura lantzen. Bigarren lan hori da inportantea eta niretzat idazle bezala gozatzekoa. Goizean burua argiago egoten da, baina behin lehenengo lan gordina egindakoan, gero hori edozein ordutan landu dezaket.\nEstiloari dagokionez, apainketen aldekoa zara?\nApainketak bai, baina kontzeptualak; ez naiz adjektibazio gehiegizkoaren aldekoa. Adjektiboa bat, baina ona. Bigarrena badator eta ez badio aurrekoari zerbait gehitzen, bat sobran dago. Euskara batuaren bigarren jaiotza-n horregatik euskararen inguruan beste irizpide batzuk defendatu nituen eta defendatzen ditut.\nArtea gizakiarentzat ezinbestekoa da zure ustez?\nEzinbestekoa, ez. Nik sinetsiko banu, esaterako, beste munduan, zeruan, edo zerua egiazkoa balitz, han ez da arterik behar. Artea gertatzen da gatazka edo konfliktoa dagoen tokian. Orduan artea da, nolabait, bizitzeko beharrezkoa, bizitzari aurkitzen dizkiozun aterabideetako bat, baina hipotetikoki zoriontsuak bagina ez genuke arterik beharko. Ni liburu honetan garaipen baten bila joan naiz, neska hori sartu da hemen eta garaipen bat behintzat lortu dut. Hori egin dezaket. Beharbada errealitatean ezin dut egin. Nik ezin izan nuen ihesik egin, baina hori kontatzen dudanean egin dezaket zerbait. Baldin bada sinesgarria, garaipen bat da. Errealitateak eman ez didan eta eskatu ezin diodan garaipena literaturan lor dezaket; ni horren bila ere banoa eta irakurleari ere hori eman nahi diot, hori baita nire filosofian sartzen den printzipioa: “Literaturan, gutxienez, irabaz dezagun zerbait”. Eta literaturan irabaztea izan daiteke ez bakarrik argumentuagatik, dialektikoki gainditu dezakezu indar zapaltzailea, baina ez indar zapaltzailea arbitrarioki tontotzat jarriz, hori argudio erraz bat da. Ona izateko, alderdi biek egon behar dute goian, bestela desoreka dago.\nEuskal Herriko poetak gaur egur ere hutsari topeka jarraitzen al du?\nBai. Normalean poesia nahiko iluna izaten da eta poeta lirikoak hutsean bilatzen dabiltza. Baina bilaketak ez du ekartzen bilaketa gehiago besterik. Bilatu behar duzu, noski, hau da, hutsean, baina ez badago ezer, ez dago ezer; beraz, alferrik ibiliko zara. Poema azken batean irudi bat da: nik ez dut sinesten ni hildakoan, ni, Amuriza, orain kontatzen ari naizen moduan eta kontzientzia hori, bost urterekin eskolara sartu nintzenean eta orain arte jarraitzen dudana, kontzientzia horrek, nortasun, indibidualitate horrek, jarraituko duenik. Eta horrek jarraitzen ez badu, izan naiteke reenkarnazio baina niri horrek ez dit ezer ematen, nire kontzientzia ez bada.\nEuskararen etorkizunarekin optimista edo baikorra zara?\nEz dakit… Optimismoa, pesimismoa… baikortasuna, ezkortasuna… Baikortasuna ez da optimismoa. Optimismo eta pesimismo hitzek historia osoa daukate poesian, filosofian, pentsamenduan, denean. Nik optimismoa esan nahi dudanean optimismoa jartzen dut. Nik bilakaera ikusten dut eta optimista oso ezin dut izan. Pesimista ere ez. Kontzientzia soziala kontzientzia indibidual askoren batuketa bat da. Ez badago, hizkuntzak ez du zereginik. 500.000 kontzientziarekin ezin da hizkuntza nazional bat luzaroan mantendu. Hemen, gauden tokian, 500.000 baino gehiago behar dira. Afrikako tribu batean izan dezake iraupena, baina hemen ez. Ikusi sintomak egiten ditut, positiboak eta negatiboak. Hori da beste bat. Positiboa eta negatiboa ere esateko baikorra eta ezkorra. Eta optimista eta pesimista esateko ere bai. Horrela dabilen hizkuntzak ezin du urrutira joan.\nMendian gora abestia guretzako enblema bat da.\nHitzak ez dira txarrak, baina nik uste dut Imanolen doinuak ere asko eman diola. Azken batean bizitzaren balorazioa da. Ez da espreski esaten, “ez dago besterik”, baina indartzen da hau: “Ez ibili hutsari kolpeka, ez ibili bila ez dagoen tokian, zeren bitartean, badagoen tokian zerbait galtzen ari zintezke eta hori da okerrena”. Horregatik bukaera: “Ni hiltzen naizen gauean egin ezazue lo lasai. Bukatu da nirea, zuek segi, nire kontzientzia bukatu da, baina lasai. Honela da”. Eta gero hipotesi txarrenean han zerbait badagoela? Eternitate osoa daukagu hura konpontzeko.


Sireuil (Charente) - Wikipedia, entziklopedia askea.\n45° 36′ 56″ N, 0° 00′ 35″ E / 45.615555555556°N,0.0097222222222222°E / 45.615555555556; 0.0097222222222222Koordenatuak: 45° 36′ 56″ N, 0° 00′ 35″ E / 45.615555555556°N,0.0097222222222222°E / 45.615555555556; 0.0097222222222222\nSireuil (Charente) (Frantzia)\nSireuil (Charente) (Charente)\nChampmillon, Mosnac, Nersac, Roullet-Saint-Estèphe eta Trois-Palis\nSireuil Frantziako udalerria da, Charente departamenduan dagoena, Poitou-Charentes eskualdean. 2013an 1.209 biztanle zituen.\n2007an Sireuil udalerrian erroldatutako biztanleak 1.178 ziren. Familiak 482 ziren, horien artean 120 pertsona bakarrekoak ziren (68 bakarrik bizi ziren gizonak eta 52 bakarrik bizi ziren emakumeak), 159 seme-alabarik gabeko familiak ziren, 179 seme-alabak dituzten bikoteak ziren eta 24 seme-alabak dituzten guraso-bakarreko familiak ziren.\n2007an 528 etxebizitza zeuden, 491 familiaren etxebizitza nagusia ziren, 10 bigarren erresidentzia ziren eta 27 hutsik zeuden. 509 etxeak ziren eta 18 apartamentuak ziren. 491 etxebizitza nagusietatik 393 bere jabearen bizilekua ziren, 82 alokairuan okupaturik zeuden eta 16 doan lagata zeuden; 3 etxek gela bat zuten, 22 etxek bi zituzten, 63 etxek hiru zituzten, 154 etxek lau zituzten eta 249 etxek bost zituzten. 345 etxek euren parking plaza propioa zuten azpian. 182 etxetan ibilgailu bat zegoen eta 271 etxetan bat baino gehiago zituzten.\nSireuil udalerriko biztanleria-piramidea 2009an .\n2007an lan egiteko adina zuten pertsonak 825 ziren, horien artean 649 aktiboak ziren eta 176 inaktiboak ziren. 649 pertsona aktiboetatik 599 lanean zeuden (336 gizon eta 263 emakume) eta 50 langabezian zeuden (29 gizon eta 21 emakume). 176 pertsona inaktiboetatik 65 erretiraturik zeuden, 54 ikasten zeuden eta 57 "bestelako inaktibo" gisa sailkaturik zeuden.\n2009an Sireuil udalerrian 480 unitate fiskal zeuden, 1.177 pertsonek osaturik. Pertsona bakoitzeko diru-sarrera fiskalaren mediana urteko 18.311 euro zen. \n2007an zeuden 46 komertzioetatik, 3 erauzte enpresak ziren, 3 janari enpresak ziren, 1 material elektrikoaren fabrikazioko enpresa zen, 4 bestelako produktu industrialen fabrikazioko enpresak ziren, 9 eraikuntza enpresak ziren, 8 ibilgailuen saltze eta konpontze enpresak ziren, 5 garraio enpresak ziren, 1 ostalaritza eta jatetxe enpresa zen, 2 finantziazio enpresak ziren, 2 higiezinen enpresak ziren, 4 zerbitzu enpresak ziren, 2 administrazio publikoko enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 11 zerbitzu publikoetatik, 1 posta bulegoa zen, 1 ibilgailuen konpontzeko eta nekazaritza tresnetako lantokia, 3 igeltseroak, 1 margolaria, 1 zurgina, 2 iturginak, 1 argiketaria eta 1 ile apaindegia.\n2000. urtean Sireuil udalerrian 11 nekazaritza-ustiategi zeuden, 552 hektarea erabiltzen.\nWikimedia Commonsen badira fitxategi gehiago, gai hau dutenak: Sireuil (Charente)\nOrriaren azken aldaketa: 23 martxoa 2019, 13:53.


"Aurten ez da urte amaierako Peñalbako Igoera egingo" - Artziniega - Aiaraldea.eus\nGANZORROTZ MENDI TALDEA\n"Aurten ez da urte amaierako Peñalbako Igoera egingo"\nIzar Mendiguren Cosgaya 2020-12-26 10:49\nPeñalba edo Otsati mendia. / Wikiloc\nAbenduaren 31ko txangoa bertan behera utzi du ohar bidez Ganzorrotz mendi taldeak. COVID-19 birusa ez kutsatzeko, arduraz jokatzeko deia luzatu diete herritarrei.\nSare sozialak baliatu ditu Artziniegako Ganzorrotz mendi taldeak Peñalban urtea agurtzeko egin ohi duten ekitaldia bertan behera uzteko. "Aurten ez da 31n ospatuko urte amaierako irteera, igo zaitez gabonetako edozein egunetan", zehaztu dute oharrean.\nEusko Jaurlaritzak koronabirusari aurre egiteko ezarritako osasun-prebentzio neurriak kontuan hartuta hartu dute erabakia. Zentzu horretan, herritarrei arduraz jokatzeko deia luzatu diete: "Gabonetako edozein egunetan igotzera animatzen zaituztegu, urte zaharra agurtzeko edota 2021 urte berria ospatzeko".\nHala, mendira joanez gero, Ganzorrotzeko sare sozialetan irudiak partekatzeko gonbita egin diete mendizaleei, "pozik egongo gara tontorreko argazkiak Ganzorrotzeko Facebooken partekatzen baidtuzu. Bitartean, jai zoriontsuak pasa eta urte berri on bat izan".


txintxarri.eus: Bizikletak garbitzeko gunea, Askatasunaren parkean\nBizikletak garbitzeko gunea, Askatasunaren parkean\nAurrekontuei begira egindako parte-hartze prozesuan herritarrek bizikletak garbitzeko gunea eskatu zioten Udalari. Askatasunaren parkean jarrri dute lehenengoa\nJesus Zaballos alkatea eta Jose Mari Urdampilleta gunean bizikleta garbitzen.\nTxintxarri 2018/07/9 16:00\nLasarte-Oriako bizikletak garbitzeko lehen gunea martxan da. Lasarte-Oriako alkate Jesus Zaballosek eta Jose Mari Urdampilleta Zerbitzuetako atal buruak aurkeztu dute gune berria.\nAlkateak aurrekontuen parte-hartze prozesuan txertatu eta herritarren onespena jaso zuela azaldu du. Lasarte-Oriako herritarrek txirrindularitzarako zaletasun handia dute eta Saiatuz elkarteak urteetan Kirol arloari eskatutako gunea zela ere azpimarratu du. "Usurbilen horrelako gune bat dute eta Lasarte-Orian ere horrelakoa egiteko eskaera egin zuen elkarteak. Izan ere, orain arte, kotxeen guneetara joan behar zuten bizikleta garbitzeko".\nHala ere, parte-hartze prozesuko aurrekontutik kanpo egin dela ere jakitera eman du. "Brigadak egindako lana izan da".\nAskatasunaren parkeko komunen ondoan egokitu da bizikletak garbitzeko gunea. "Txirrindulari gehienak Hipodromo aldetik sartzen dira herrira eta bizikleta garbitzeko kokagune aproposena hau dela deritzogu". Gunean ur mahuka bat eta bi bizikleta garbitzeko lekua dago. Ura irtetzeko mahukaren gainean dagoen botoiari eman behar zaio. Botoiari sakatzen zaion bakoitzean 30 segunduko ur jarioa izango dute erabiltzaileek.\nBigarren gune bat ere jarriko dela aurreratu dute agerraldian. Zabaleta Berri auzoko parkean izango da. "Zabaleta auzotik barrena ere txirrindulari asko sartzen da herrira eta bertan jarriko da bigarren gunea. Askatasuneko parkekoaren antzera komunaren ondoan egongo da," azaldu du alkateak.\nHerritarren gustuko gunea izatea espero dute udal ordezkariek eta gaztetxoei, batez ere, gunea errespetatzeko deia egin dute. "Ez baitira ur jolasetan ibiltzeko guneak".


JOSU BERGARA ETA AKORDE TXIKIAK TALDEAK “GURE AHOTSA” BIDEOKLIPA AURKEZTEN DU – Taupaka\nJOSU BERGARA ETA AKORDE TXIKIAK TALDEAK “GURE AHOTSA” BIDEOKLIPA AURKEZTEN DU\nJosu Bergara musikariak bere azken bideoklipa estreinatu du: “Gure ahotsa”. Bakarlari bizkaitarrak 2018ko ekainean bosgarren diskoa aurkeztu zuen “Asunak” (Taupaka Elkartea) izenburuarekin eta oraingo hau diskoaren bigarren bideoklipa da.\nAkorde Txikiak bandaren laguntzaz Amurrio Antzokian grabatutako ikus-entzunezko pieza berri honen egileak Gaizka Peñafiel eta Asier Olazar izan dira. Ion Martinez Esnaola “Txiki” aktorea bideokliparen protagonista nagusia izan da. Donostiako aktoreak rol edo paper ezberdinak jokatu ditu (burokrata, polizia, diputatua, epailea…) askotan ekimen kultural zein sozialak jasan behar dituzten trataerak salatuz.\nJosu Bergara Aretxabaleta (Ea, Bizkaia 1979) musikaria zortzi urterekin Billboko Kontserbatorioan musika ikasten hasi zen. Biolontxeloa, armonia eta beste ikasketa batzuk burutu ondoren, 18 urterekin gitarra lehen aldiz hartu eta abestiak konposatzen hasi zen. Bost disko argitaratu ditu “Karramarroen Hiria” (2006), “Nora Zoaz” (2009), “Katiuska Gorriak” (2012), “Kanta Txikien Indarra” (2015) eta “Asunak” (2018), azken hirurak Taupaka Elkartea sortzaileen zigilupean Euskal Herriko ehundaka eszenatokietan aritu izan da, bakarka zein beste musikari askoren laguntzaz. Horrez gain Bartzelona, Madril, Valentzia edota Londresen ere kontzertuak eskaini ditu. Sari ezberdinak jaso ditu konpositore, olerkari eta egile gisa.\nJosuren abestiak freskoak eta argiak dira, bizipoza transmititzen dute. Ibilbide luzeko musikari honek melodiak eta erritmo ezberdinak lantzen ditu, beti ere modu hunkigarrian abesti sinple bezain ederrak konposatzen. Ahotsaren disdira eta xarma, gitarra jotzeko modu hunkigarria zein kantuen indarra dira nagusi eszenatokian. “Akorde txikiak” bandarekin elkarlanean zuzeneko ezberdina eta originala plazaratzea lortu du: melodikoa, dinamikoa eta erakargarria. Songwriter edo kantautore estiloaren oinarritik abiatuz, pop, folk, swing, bluegrass eta beste hainbat erritmo jorratzen dituzte.